Ileak Uretan de Penades, Josu 978-84-9868-355-4\nIleak uretan eleberriko protagonista, Inas, 1939an jaioa da. Inasek ez du bere aita ezagutu. Karrerako azken azterketa egin, eta biharamunean jakin du hura nola hil zuten Gerra Zib... Más información\nDónde encontrar "Ileak uretan"\nSinopsis de: "Ileak uretan"\nIleak uretan eleberriko protagonista, Inas, 1939an jaioa da. Inasek ez du bere aita ezagutu. Karrerako azken azterketa egin, eta biharamunean jakin du hura nola hil zuten Gerra Zibilean. Egun berean argitu du Kimikako ikasketak Gerran izandako jokabidearen ondorioz aberastu zen aitonaren —ama Margaritaren aitaren— diruari esker egin ahal izan dituela eta hark bestelako ondasunik ere utzi diola herentzian. Urteak behar izan ditu ondasun horrekin zer egin erabakitzeko. Iraganak jazartzen du Inas. Iragan hori hein batean berak ahalbidetua izan da; baina, bestalde, zati handi batean ez da bere esku egon eta burutua jaso du. Eguneroko gorabeherei erantzutea bezain nahitaezkoa gertatzen zaio bere iraganean arakatzea bizitzan aurrera egin ahal izateko. Nortasuna eraikitzeko beharrezkoa dela iragana esan ohi da; batzuetan, hala ere, zama bilaka daiteke. Inasen iragana batik bat hiru harirekin txirikordatua izan da: aitari gertatutakoarekin, aitonaren herentziarekin eta amaren jokabidearekin. Horrenbestez, bere aurretikoen historia miatuz joango da bere nortasunaren zenbait zirrikitu ezagutzen.\nMás títulos de Penades, Josu


Martin Ugalde oroitzeko urtea | Kultura | Berria\nMartin Ugalde oroitzeko urtea\nAzaroan ehun urte beteko dira kazetari, idazle eta politikaria jaio zenetik. Ez da urteurren bakarra izango, ordea: 1921ean sortu zen Mixel Labegerie musikaria ere, martxoan.\nMartin Ugalde, 1997an. AIURRI ALDIZKARIA Tamaina handiagoan ikusi\n«Euskaltzaleok, Martin Ugalderen izena entzuten dugun aldiko, adiskideaz oroitzeaz gainera, sinbolo bat ere sentitzen dugu». Duela 16 urte irakurri zituen hitzok Anjel Lertxundik, Martin Ugalde zendu zen urtean, haren izena daraman kultur parkean. Azaroaren 11n 100 urte beteko dira kazetari, idazle, politikari eta kulturgilea sortu zela, Andoainen (Gipuzkoa).\n70 liburutik gora idatzi zituen, eta kazetari gisa lan mardula egin zuen. 36ko gerran erbestera jo behar izan zuen, Venezuelara, eta 22 urte egin zituen han. Sorterrira itzulitakoan, politikagintzan aritu zen: EAJn afiliatu zen 1947an, eta, 1985ean, Eusko Alkartasunan. Euskaldunon Egunkaria-ko sustatzaile behinenetako bat izan zen, eta, 1990ean, berripaper haren Administrazio Kontseiluko lehendakari postua bete zuen. Lan horretan jardun zuen 1998ra arte; ohorezko lehendakari izan zen gero. 2004an zendu zen, 84 urterekin. Bi urte lehenago, haren izena jarria zioten egunkari honen erredakzio nagusia eta beste hainbat kultur eta gizarte ekimen hartzen duen guneari.\nBaina ez da Martin Ugalde 1921ean jaio zen euskal sortzaile gogoangarri bakarra. Martxoan ehun urte beteko lituzke Mixel Labegeriek ere, euskal kantagintza modernoaren «aitatzat» hartua denak. Lanbidez medikua zen, eta bi disko txiki eta zortzi abesti baino ez zituen grabatu, baina euskal kantagintzarentzako bide berria urratzeko aski izan ziren. Urteurrenaren karietara, haren lana omentzeko ikuskizun bat egingo dute, ekainean, Kanbon (Lapurdi), Latsarria elkarteak antolatuta.\nEuskal Herritik kanpora begiratuta, luzea da duela mende bat jaiotakoen zerrenda. Honako hauek dira nabarmentzeko moduko batzuk: 1921eko urtarrilean jaio ziren Friderich Durrenmatt, Leonardo Sciacia eta Patricia Highsmith idazleak; otsailean, Lana Turner eta Giulietta Masina aktoreak; martxoan, Astor Piazzolla tangoaren mitoa eta Simone Signoret eta Dirk Bogarde aktoreak; apirilean, Peter Ustinov aktorea; ekainean, Luis Garcia Berlanga zinema zuzendaria Jane Rusell Hollywoodeko izarra; abuztuan, Fernando Fernan Gomez aktore eta zinemagilea eta Maurice Tillieux komikilaria; irailean, Carmen Laforet eta Stanislaw Lem idazleak eta Deborah Kerr aktorea; urrian, Yves Montand eta Georges Brassens kantariak. Horietako asko oroitzeko ekitaldiak espero dira, eta batzuk prest dituzte. Esaterako, aurtengo Experiencia Piazzolla jaialdia (Buenos Aires) «berezia» izango dela esan dute, musikariaren omenez.\nHoriek guztiak baino ehun urte lehenago jaio zirenen artean aipatzekoak dira da Charles Baudelaire eta Fiodor Dostoievski idazleak. Halaber, orain mende bat hil zirenen artean daude Camille Saint-Saens musikaria, Emilia Pardo Bazan idazlea eta Enrico Caruso tenorra; duela mende erdia, berriz, Igor Stravinski musikaria.\n'Imagine' eta Oskorri\nHeriotzaz eta jaiotzaz harago ere izango dira efemerideak 2021ean. Musikan, John Lenonentzat mugarri izandako Imagine diskoak 50 urte beteko ditu. Urte berean, 1971n, Bilbon, Oskorri taldea sortu zuten; ia bost hamarkadako ibilbidearekin Euskal Herriko talderik esanguratsuenetako bat izan zena. Artean, berriz, 1921ean Kursaal jauregia ireki zuten, Donostian, gaur izen bereko eraikina dagoen tokian.


200 milioi dolar eman dituzte polioa behin betiko desagerrarazteko | Consumer\n200 milioi dolar eman dituzte polioa behin betiko desagerrarazteko\nPakistan, India, Afganistan eta Nigerian gaixotasuna eragin duen birusak aktibo segitzen du oraindik\n2005. urtean ezarri zen Osasunaren Mundu Erakundeak (OME) poliomielitisa behingoz desagerrarazteko munduan. Baina egindako ahaleginek eta txertatze-kanpainek ez zuten helburu hori lortu, eta gaur egun gaixotasuna eragin duen birusak lau herrialdetan jarraitzen du: Pakistan, India, Afganistan eta Nigeria.\nPolioaren aurkako borroka indartzeko eta behin betiko desagerrarazteko, Bill Fundazioak eta Melinda Gatesek eta Rotary Internacionalek 200 milioi dolarreko dohaintza iragarri dute. Horietatik lehenengo 100ak infekzioa endemikoa den herrialdeetan txertaketa-kanpaina masiboak finantzatzeko erabiliko dira.\nRotary Internacional erakundeak zerbitzu humanitarioak ematen ditu, eta, gainera, hasierako kopuru hori hiru urtean bikoiztea aurreikusten du, kideen arteko talde bati esker.\nHorrelako ekimenek polio kasuen %99 errotik ateratzea lortu dute azken 20 urteotan. Funtsik ezak, gerra-gatazkek eta are superstizioek gaixotasuna erabat ezabatzea eragotzi dute. Afrikan lortzear zegoenean, zurrumurru faltsuak agertu ziren kanpaina hondatu eta infekzioa berpiztu zuten Nigeriako txertoek eragindako antzutasun-efektuei buruz.\nPoliomielitisa oso patologia infekziosoa da, eta batez ere bost urtetik beherako haurrei eragiten die. Birusak nerbio-sistema inbaditu eta ordu gutxiren buruan erabateko paralisia eragin dezake. Kasurik larrienetan, biktimen %5 eta %10 artean hiltzen dira arnasa hartzen uzten duten muskuluak geldirik egoteagatik.\nerrotik kentzea polio-eu txertoak


Alazne Etxeberria: «Jendeak barre egin nahi du une honetan» | Bizigiro | Berria\nATZEKOZ AURRERA. Alazne Etxeberria. Aktorea\n«Jendeak barre egin nahi du une honetan»\nUmoreak eta irribarreak ardazten dute Alazne Etxeberriaren jarrera eta jarduna. 'Bikote bila, zenbat komeri!' ikuskizunarekin ari da: maitasunaz, harremanez, mito ez diren mitoez eta algara diren irriez .\nTelebistak bihurtu zuen ezagun Allí abajo-ko Nekane, baina antzerkiak eta hezkuntzak bizi dute Alazne Etxeberria (Donostia, 1979). Basauriko (Bizkaia) Social antzokian ariko da bihar, Bikote bila, zenbat komeri! bakarrizketarekin.\nHainbestekoa al da «komeria»?\nBakarrizketa honekin duela zazpi urte hasi nintzen, eta agian ez da hainbesterako, baina umorea egiteko gai polit bat da.\nEsan izan duzu 40 urtetik gorakoen benetako pandemia ligatu ezin hori dela.\n[Barrez] Klixe bat da. Ez dakit pandemia den, baina gauzak asko aldatzen direla, bai. Ez da berdina gaztetan ligatzea, edo adin honetan.\nBaina hemen ez dela ligatzen esatea mito bat da.\nHori mito bat da, zeharo. Baina umorea egiteko aukera ematen du.\nUnearen arabera. Daukazun konpainia hoberena ez denean, bakarrik hobeto. Bikotearekin edo gabe, zeure buruarekin ondo zaudenean zaude hobeto.\nBakarrizketa formatua gelditzeko etorri da?\nArrakasta dauka, baina ez da oraingoa. Ez da moda bat. Komikoen bakarrizketak aspaldikoak dira. Gogoan ditut Gila, Eugenio... ez dakit adibiderik egokienak diren, baina txikitatik nituen gustuko bakarrizketak. Nola zen beste hura? Pedro Reyes. Oso surrealista zen, asko gustatzen zitzaidan. Oraingo bakarrizketak modernoagoak dira, stand up comedy estilokoak.\nEz dago gogaitzeko arriskurik?\nLitekeena da bakarrizketak orain modan jarri izana pandemiagatik, errazagoa delako formatu txikiko gauza bat programatzea. Baina jendeak oso ongi hartzen du bakarrizketa, jendeak barre egin nahi du une honetan, badago behar bat, ez dut uste gogaitu egin direnik.\nKritikarako aukera ere ematen du bakarrizketak?\nDudarik gabe. Nik maitasunaren gaia jorratzen dut nirean, baina hartzen ditut horren aitzakian beste gai batzuk ere, eta momentuan gertatzen ari denari buruzko kritikak egin, baina umoretik betik.\nGai serioei buruz ere bai?\nGai serioei pisua kentzeko modu bat da, baina pentsarazteko modu bat ere bai. Eta hori ere polita da: kezkatzen gaituzten gaiak umoretik tratatu ahal izatea.\nZer galdu edo irabazi zenuen Allí abajo telesailean?\nIrabazi, asko egin nuen. Hura egin baino lehen, Hika Teatroan aritzen nintzen administrari eta komunikazio lanetan. Aktore gisa, gauza puntualetan aritzen nintzen. Telesailean parte hartzean, bete-betean hasi nintzen aktore gisa lanean.\nBaina telebistaren fama efimeroa da, ezta?\nNik fama harekin gaizki pasatu nuen. Jendeak kalean ezagutu egiten ninduen, agurtu... Badirudi positiboa dela, baina ez nuen ongi eramaten jakin, aldaketa handia da, eta hori kudeatzea zaila izan zen.\nRoman eta Julieta, Cyrano, Kuolulo zuhaitza... antzerkia da berez zure pasioa?\nDudarik gabe. Hor duzun adrenalina ezin da konparatu telebistan duzunarekin, sentimenduak han ez dira horren potenteak. Antzerki obra batean sorkuntza prozesua ia osorik bizi duzu, eta istorioa hasieratik bukaerara egiten duzu. Bidaia oso bat dago hor.\nHezkuntzan ere aritu zara?\nNire bigarren pasioa da. Eskolak eman izan ditut Lugaritzen, Nueve Teatro konpainia amateurreko zuzendaria naiz... Arte Ederretan lizentziatu nintzen, eta diseinu irakaslea ere izan naiz marrazketan, informatikan... ezagutza transmititzea ere adrenalina potentea da.\nSegiko dut bakarrizketekin, eta film batean lan egingo dut haurrentzako trebatzaile gisa. Iaz aritu nintzen lehen aldiz horretan Erase un vez Euskadi izeneko filmean. Bigarren aldia da hau. Zazpi urteko bi neska-mutilekin ariko naiz, filmaren protagonistekin. Asko motibatzen nauen lan bat da.


Urola Kostako Udal Elkartearen estatutuen aldaketari hasierako onarpena\nAbenduaren 15ean egindako ohiko osoko bilkuran Urola Kostako Udal Elkarteko Batzar Nagusiak hasierako onarpena eman zion Udal Elkartearen Estatutuen aldaketari. Horrenbestez, espedientea jendaurrean erakusgai jarri da, erreklamazioak aurkezteko. Epea amaituko da 2017ko urtarrilaren 30ean. GAO 2016-12-29, 246 . zk.).\n2017ko aurrekontua: hasierako onarpena\nUrola Kostako Udal Elkarteko Batzar Nagusiak, 2016ko abenduaren 15ean egindako ohiko osoko bilkuran, 2017ko aurrekontu orokorrari hasierako onarpena eman dio. Beraz, orain, jendaurrean erakusgai jartzen da, abenduaren 19ko 21/2003 Foru Arauaren, Gipuzkoako Lurralde Historikoko Toki Erakundeen aurrekontuak arautzen dituenaren 15.1 artikuluak xedatutakoa betetzeko. GAO, 2016-12-23, 242. zk.\nUdal Elkarteko egoitzako ekitaldi-aretoa eta prestakuntza-gela erabiltzeko arautegiaren eta prezio publikoen aldaketa. Hasierako onarpena eta jendaurrean erakusgai jartzea.\nUrola Kostako Udal Elkarteko Zuzendaritza Batzordeak, 2016ko urriaren 6an egindako ohiko bilkuran, hasierako onarpena eman dio Udal Elkarteko egoitzako ekitaldi-aretoa eta prestakuntza-gela erabiltzeko arautegiaren eta prezio publikoen aldaketari. Beraz, orain erabaki hori eta dagokion espedientea jendaurrean erakusgai jarri dira, erreklamazioak aurkezteko.\nEnpresaguneko bi lokal alokairuan uzteko deialdia (2016ko iraila)\nLokalak Zarautzen daude, Udal Elkartearen egoitzan. Ikus deialdia iragarki honi sakatuta. Eskabideak egiteko epea amaituko da 2016ko irailaren 30ean. Ikus Enpresaguneko lokalak erabiltzeko erregelamendua eta Ordenantza fiskala. Eskabidea egiteko eredua hemen.\nLehendakariaren eskumenen delegazioa\nArgitara ematen da Urola Kostako Udal Elkarteko lehendakariak 2016ko uztailaren 7an emandako ebazpena, lehendakariaren eskumenak Udal Elkarteko lehendakariordeari uzteko, 2016ko uztailaren 11tik uztailaren 22ra (biak barne). GAOko iragarkia, 2016-07-13, 133. zenbakia.\n2015eko kontu orokorra: hasierako onarpena eta jendaurrean erakusgai jartzea\nUrola Kostako Udal Elkarteko Kontuen Batzorde Bereziak, 2016ko maiatzaren 5ean egindako ohiko bilkuran, 2015eko Aurrekontuaren Kontu Orokorrari aldeko irizpena eman dio. Gipuzkoako Lurralde Historikoko Toki Erakundeen aurrekontuei buruzko abenduaren 19ko 21/2003 Foru Arauak 63.3 artikuluan ezarritakoa betez, Kontu Orokorra hamabost lanegunez jendaurrean erakusgai jarri da.\nEnpresaguneko bi lokal alokairuan uzteko deialdia\nLokalak Zarautzen daude, Udal Elkartearen egoitzan. Ikus deialdia iragarki honi sakatuta. Eskabideak egiteko epea amaituko da 2016-04-06an. Ikus Enpresaguneko lokalak erabiltzeko erregelamendua eta Ordenantza fiskala. Eskabidea egiteko eredua hemen.\n2016ko aurrekontua: behin betiko onarpena\n2016ko ekitaldiari dagokion aurrekontu orokorra jendaurrean erakusgai egoteko arauzko epea igaro eta inolako erreklamaziorik aurkeztu ez denez, aurrekontu hori behin betiko onartu da.\n2016ko aurrekontua: hasierako onarpena\nUrola Kostako Udal Elkarteko Batzar Nagusiak, 2015eko abenduaren 10ean egindako ohiko osoko bilkuran, 2016ko aurrekontu orokorrari hasierako onarpena eman dio. Beraz, orain, jendaurrean erakusgai jartzen da, abenduaren 19ko 21/2003 Foru Arauaren, Gipuzkoako Lurralde Historikoko Toki Erakundeen aurrekontuak arautzen dituenaren 15.1 artikuluak xedatutakoa betetzeko.\nDiru-laguntzak eskualdeko enpresentzat, langabeak kontratatzeko: 2. deialdia\nUrola Kostako Udal Elkarteak diru-laguntza deialdi bat egin du, eskualdeko enpresentzat, eskualdeko langabeak kontratatzeko (bigarren deialdia). Diru-laguntza programa hau Lanbide-Euskal Enplegu Zerbitzuak finantzatzen du. Oinarriak iragarki honi sakatuta. Eskabidea egiteko eredua hemen.\n81 - 90 erakusten 104 emaitzetatik.


Jasangarritasun energetikoa 2020-2021. Araba - Ekonomiaren Garapena eta Azpiegitura Saila - Euskadi.eus\nInbentario energetikoak egitea, eraikin eta ekipamenduena, parke mugikor eta argiteria publikoko instalazioena, kontsumoen kontrolarena, ikuskaritza energetikoena, eraginkortasun energetikoko ziurtagiriak, jardun energetikoen planak eta hiri mugikortasuneko planak.\nMonitorizazio ekipoak, ordu programazioa, urruneko kontrola eta antzeko baliabideak ezartzea kontsumitzen den energia benetako beharrizanetara egokitzeko.\nEguzki argiztapeneko ekipamendua\nEnergia berriztagarrien aprobetxamenduko instalazioak eta ekipamendua, aprobetxamendu termikoko eta elektrizitatea sortzeko sistemak barne: eguzki energia termikoa, eguzki energia fotovoltaikoa, minieolikoa, biomasa, geotermia eta minihidraulikoa.\nBideragarritasun azterlanak eta instalazioen proiektu teknikoak idaztea, eguzki energia termikoa, eguzki energia fotovoltaikoa, minieolikoa, biomasa, geotermia eta minihidraulikoa aprobetxatzeko, baita erabilera publikoko karga elektrikoko azpiegiturak ere.\nIbilgailu elektrikoetarako karga puntuak instalatzea, bizikletak barne. Kargatzeko puntuak erabilera publikora edo erakunde onuradunaren ibilgailuetan erabiltzera bideratuko dira.\nIbilgailu elektrikoak eskuratzea, bizikleta elektrikoak barne, erakunde publikoen titulartasun eta erabilerarako.\nESKABIDEEN AURKEZPEN EPEA: 2020/03/14 – 2020/07/01\nZENBATEKOA: 190.000,00 euroak


Uztailak 4: analisia - zaldilasterketak.eus\nEkaineko aperitifa bukatuta hemen da bete-betean gure udako denboraldi “klasikoa”, kanonek dioten bezalaxe, igande arratsaldez. Berez denboraldiko bosgarren jardunaldia litzateke, baina askorentzat lehenengoa. Pandemiak gutxiago estutzen duenez hipodromoak edukiera zabaldu ahal izango du, 1.200 ikuslera iritsiz. Ea potolotzen jarraitzen dugun. Goazen karreren azterketarekin.\n1. Lasterketa (17:30): Belle Epoque 1916 saria (2 urte moxal debutariak) 1.200 m.\nEta udararen hasierarekin batera bi urtekoak deskubritzen joateko aurreneko txandak. 5 WHITE KING (Free Eagle eta Dalmatia) Martulek aurkezten duen zaldi zuritxoa da. Bere aita hemen Guerreira, Kendaya eta Alping Kingengatik ezagutzen dugu. Behorrarena ez da batere aurrekari txarra, bere adineko erregina izan baitzen. Ondo entrenatzen duenez berarekin geratuko gara. 2 SHANGRI LA (Oasis Dream eta Double Lady) Odriozola futbolariaren koloreak defendatuko dituen moxala da. Alvarok iaz hemen Marchelo eta Danko aurkeztu zituen. Ama honen aurreneko produktua da, Fabreren aginduetara sprintean irabazi eta Gradutan probatutakoa. Honek ere oso ondo entrenatzen omen du. Arizkorretak 3 SOMETHING (C. Canarias eta Capicua) eta 6 LUARCA (Kodiac eta Covetous) aurkeztuko ditu. Aurrenekoak dena dauka bi urterekin nabarmentzeko, goiztiar eta azkarra izan behar du, tiro bat. Bestea, Rocio behortegiarena, korritzen duten guztien artetik fitxaketarik garestiena da (30.000€). Prestatzaile honen modus operandiari segituz, honetan ikastera aterako dira, hurrengoan arriskutsu izaten hasteko. Bakarrik bi faboritoek huts egingo balute.\nGure hautua: 5 WHITE KING – 2 SHANGRI LA\n2. Lasterketa (18:00): Gipuzkoako kirol prentsaren elkartea (jockey amateurrak) 1.500 m.\nJakina da proba hauetan gidarien egitekoa are erabakiorragoa izaten dela. Victoria Alonso gaztetxoa gori-gori dator garaipenak erreskan bilduz. Horri eransten badiogu karrerako zaldirik onena den 2 SALAR ISLAND donostiarra gidatu behar duela, eta gainera kilo terdiz arinduko duela, zalantza gutxi geratzen zaigu. Okerrik ezean, irabaztera. 4 GADEA, krisi luze baten ostean, errekuperatuta azaldu zen hemen aurreko astean biguna zapaltzean. Irabaztetik oso gertu izan zen Roberto Perez hasiberriarekin. Orain Sarabia beteranoak behorraren klasea aktibatzen asmatuko balu sorpresa eman lezake. 3 LONE PEAK eta bere jabe-gidaria Cristina Buesa amateur proba hauetako superklasikoak dira. Azken lauetatik hiru irabazi dituzte. Dena den, azkenekoan huts egin zuen eta ikusi genion profil grisarengatik iruditzen zaigu berriz ere muturtuko dela. Ez da zaldi argia eta baldintza guztiak ez baditu alde ez du lan egin nahi. Ea igandean tximistak nondik jotzen dion.\nGure hautua: 2 SALAR ISLAND – 4 GADEA – 3 LONE PEAK\n3. Lasterketa (18:30): Onda Vasca saria (handikap 2. zatia) 2.200 m.\nHipodromoko zaldirik apalenetakoak biltzen dituen proba. Aukeratzeko gutxi dago. Horietatik 2 SISONek irabazteko abisua utzi du birritan (azkenekoan bere jockey gaztea azkarregi irabazi nahi izan zuen). Distantzia eta pisuz egokiera politean eta Raul Ramos lasartear sasoidunarekin, ez dugu besterik ikusten. 1 ZERIk bakarrik behin irabazi du hemen, iazko abuztuan baldintza berdintsutan. Orduko balioan dagoen arren aurreko astean ezer gutxi erakutsi zuen. Karrera hauetako eskalako topa jainkoa izaten ohi da. Fayosek esnaraziko du. Erne. 3 LA FRISLA ere oso apal berragertu zen. Hemen ondo ibilitakoa denez, hirukoa osatzeko hartu beharko dugu. 9 CURILLINES zaharrak urtero bat irabazten du hemen, gutxien espero dugunean. Pisuz irrigarri dabil. Ez du abisatu, baina sekula ez du egiten. Pista sakonak maite ditu.\nGure hautua: 2 SISON – 1 ZERI – 3 LA FRISLA\n4. Lasterketa (19:00): Endanea Garden saria (3 urteko moxal ez irabazleak) 2.000 m.\n6 MY BABY BLUErengan Christian Delcher entrenatzaile beteranoak esperantza handiak zituen. Madrilgo bere lau karreretan itxaropen horiek zapuztu ditu, baina azkenekoan argi izpi bat piztuta utzi zuen, Speedful txukunarengandik gertu iritsiz, bigarren. Ildo hori eta entrenatzailearen konfidantza itsua nahikoak dira lote ertain honetan nagusitzeko. 3 KANTIO, oso berde egon arren, apunte deigarria utzi zuen aurrekoan gurean. Agendan apuntzen diren horietakoa. Hobetu besterik ezin du egin eta Kantia handia eta kuttunaren semea denez, euro pare bat botatzera behartuta gaude. Pista ezagutzen duen bakarrenetakoa da. Oso erne. 2 MAUROk ere ama txapelduna ere du, Clunia. Sei irteeretan borrokan sartu den aldi bakarrean pisuz oparituta zihoan. Orain ez du horrelako maukarik topatuko. Kokatzeko. 7 ALDUFOOF ere Madrildik dator. Han ihesaldiak saiatu bai baina beti erdialdean agortuta iristen da. Taktika horrek hemen emaitza hoberik eman liezaioke. Zalantza asko. 1 EL CORRO galdonatarren beterano bat da, 15 irteera ditu dagoeneko. Pisuz zigortuta dabil, baina daukan ofizioarekin, eta Bugati ezagututa, Madrildarren xalotasunaz aprobetxa daiteke.\nGure hautua: 6 MY BABY BLUE – 3 KANTIO – 1 EL CORRO\n5. Lasterketa (19:30): Carrus Gaming (handikap 1. zatia). 2.200 m\n4 BRISCOLA behor ezin zintzoagoa da, metronomoa. Bere azken seietatik hemen behin bakarrik gelditu da kobratu gabe. Pisuz justu dabil baina hau da bere distantzia, sasoia erakutsi berri du eta J.L. Martinez eskarmentudunak gidatuko du. Erreserbaren batekin, gure faboritoa izango da. 1 MARCHELO, loteko gaztetxo bakarra, eskalan zigortuena da. Luanco bere kintoak zahar guztiak erraz mendean hartu zituen bere lehenengo handikapean (handikapean balio berdina zutela biek¿?). Ildo horretatik tiraka, honek berdina egin lezakeela ondoriozta genezake. Asko korritzen ari da, distantzia ezberdinetan, baina uste dugu luzera honek on egingo diola. Itxaropenak ditugu berarengan, baina itsutu gabe. 7 MONZALVOSek erremate polita erakutsi zuen bigarren zatiko proban. Orduko deskargu itzel beretsuarekin (5 kilo!!!) ezinbestean berriz egon beharko luke, nahiz eta hau lehenengo mailako handikapa izan. 6 NAYADE ere bigarren izatetik dator aurreko asteko lokatzean, Luancok irabazitakoan. Ez da oso erregularra, baina pisuz arin dabil eta sasoian badago aurrean sartuko da.\nGure hautua: 4 BRISCOLA – 1 MARCHELO – 6 NAYADE


Ezohikoa izan bada ere, erabaki zuzena hartu dute Urrezko Pioleta sariketan - GARA\nALPINISMOA Seitik sei\nEzohikoa izan bada ere, erabaki zuzena hartu dute Urrezko Pioleta sariketan\nNazioartean dagoen alpinismoko sari entzutetsuenak apirilaren 3tik 6ra banatu ziren Chamonix eta Courmayeurren. Epaimahaiak sei hautagaiak saritzea erabaki du; hots, Urrezko Piolet bana ematea.\nUrrezko Pioleta sari banaketak jokoz kanpo hartu du bat baino gehiago. Ezohiko erabakia hartu dute; bai oso berezia, baina era berean, zuzena. Lehen aldiz hautagai guztiak saritu dituzte; beste era batera esanda, hautagai bakoitzak Urrezko Pioleta jaso du. 21. ekitaldia zen aurtengoa, eta hilaren 3tik 6ra ospatu da Alpeetako bi hiriburuetan: Chamonix eta Courmayeurren. Ohi den legez, bi hiriburu horietan makina bat ekitaldi egin dira. Eta, beste behin, goi mailako alpinismoan jarduten duten espezialista ugari bildu dira.\nJakina denez, Urrezko Pioletaren sari banaketak ia oihartzun guztia jasotzen du. Arestian aipatu dugu ezohiko erabakia hartu dutela. Bai, hala izan da. Urtero legez, epaimahaikideek ez dute batere erraza izaten hautagai guztietatik jarduera bat edo bi aitortzea edo saritzea. Stephen Venables epaimahaiburuak argitu du iazko denboraldia berezia izan dela oso: «Urrezko Pioletaren balioak jasotzen dituzten goi mailako makina bat jarduera egin dira. Alabaina, soilik sei hautagai aukeratu genituen. Eta guztiek ala guztiek osagai batean bat egiten dute: gailurra erdietsi ondoren, jaitsierak bide ezberdinetatik egin dira. Bide batez, azpimarratu nahi dugu sei jarduera horiek oso-oso onak izan direla. Marra ezberdinak zabaldu dituzte, bakoitzak bere estiloan eta konpromiso handiarekin. Eta horregatik sei hautagaiak saritzea erabaki dugu».\nEra horretara, jarduera abangoardista horiek guztiek, lehen aldiz, aitortza bera jaso dute. Finean, antolatzaileen xedearekin egin dute bat: «Ez da soilik saria banatzea, baizik eta goi mailako alpinismoaren inguruan irakurketa ezberdinak egitea. Alpinista asko bildu dira, eta bakoitzak bere ideiak plazaratu ditu. Hain zuzen ere, hori da sari hauek duten xede nagusia».\nHautagaien inguruan ez gara luze jardungo; izan ere, seiak ala seiak orrialdeotatik pasa dira. Kayshar mendiaren hego zutoina, Tatsuya Aoiki, Yasuhiro Hanatani eta Hiroyoshi Manome japoniarrek sinatutakoa. Shivaren ipar-ekialdeko ertza, Mick Fowler eta Paul Ramsden britainiarrek eskalatutakoa. Muztagh Tower-en ipar-ekialdeko zutoina, Dmitry Golovchenko, Alexander Lange eta Sergey Nilov errusiarrek egindakoa. Baintha Brakk-en hego aurpegia, Kyle Dempster, Hayden Kennedy eta Josh Whartonek sinatutakoa. Kameten hego-mendebaldeko aurpegia, Sebatien Bohin, Didier Jourdan, Sebastien Moatti eta Sebastien Ratel frantziarrek poltsikoratuta. Eta, jakina, Nanga Parbateko Mazeno ertza, Sandy Allan eta Rick Allenek kateatutakoa; beti ere zortzimilakoaren gailurra zapaldu zuten.\nBeste protagonista batzuk ere izan dira: Kurt Diembergerrek Walter Bonatti izeneko saria jaso zuen alpinista gisa egin duen ibilbideagatik. Eta, azkenik, Jason Kruk eta Hayden Kennedyk aipamen berezia eskuratu zuten Cerro Torre «estilo onean» eskalatzeagatik.\nUrrezko Pioleta sariketan epaimahaikideek lehen aldiz hautagai guztiei sari bana eman zieten. Aurten sei hautagai izan dira.


Aldundiak nabarmendu du eskola kirolaren inguruan sortu den gizarte ehun itzela - Artikulua - Gipuzkoa ETORKIZUNA ORAIN\nAldundiak nabarmendu du eskola kirolaren inguruan sortu den gizarte ehun itzela\nItxasok nabarmendu du nesken parte hartzeak izan duen igoera\nItxasok azpimarratu du kirola baloreen eskola bilakatu dela eta areagotu egin dela nesken parte hartzea, % 20tik % 42ra pasatuz\n“Gipuzkoako errendimenduko kirolaren arrakasta ez litzateke ulertuko Eskola Kiroleko programarik gabe”\nDenis Itxasok, Kultura eta Kiroleko diputatuak, eta, Goizane Alvarezek, Kiroleko zuzendariak, eskola kiroleko haur eta gazteen parte hartze datuak aurkeztu dituzte gaur. Aurten, hain zuzen ere, 25 urte betetzen dira eskola kiroleko programa abian jarri zenetik.\nKiroleko diputatuak azpimarratu du eskola kirolak izan duen bilakaera positiboa, parte hartzaile kopuruari dagokionez. Hala, 1990ean, % 30ak egiten zuen kirola, eta, iaz, zenbateko hori % 80ra iritsi zen. Gaur egun, Foru Aldundiak hitzarmenak sinatuta ditu 38 federaziorekin (guztira 52 kirol), 65 udalekin eta lehen hezkuntzako ikastetxe guztiekin.\nItxasok eskola kirolaren garrantzia nabarmendu du bere filosofia izanik “eskola-ume guztiek kirola egiteko aukera izatea, umeen kirol maila, gaitasuna, egoera sozio-ekonomikoa, bizilekua eta eskolatze lekua alde batera utzita”; beraz, baliorik handiena berdintasuna dela adierazi du. Era berean, Itxasorentzat oso adierazgarria da genero-arrailaren murrizketa, izan ere, 1990ean, eskola kirolean aritzen ziren mutilak % 80 eta neskak % 20 baziren, orain, 2015ean, % 58 eta % 42 dira, hurrenez hurren.\nZentzu horretan, adierazi du eskola kirolaren ezaugarrietako bat dela talde mistoen parte hartzea sustatzea kirol guztietan. “Gure buruari ezarri diogun zereginetako bat izan da berdintasuna sustatzea kirol munduan. Ezinbestekoa da emakumeek gizonek dituzten aukera berdinak izatea, eta hori lortzen da txikitatik hasita aukera berdinak badituzte. Funtsezkoa da, baita ere, aurreko guztiaren ondorioz ikusgai jartzea emakumeen kirola” adierazi du Kultura eta Kiroleko diputatuak.\nKirol modalitateen arteko oreka ere gertatu da. Ohiko kirol modalitate guztiekin jarraitu da, baina kirol berriak ere sartu dira, hala nola, surfa, sofbola eta esgrima. Helburua da, oso txikitatik neska-mutilek hainbat kirol modalitate ezagutzeko aukera izatea, baita horren ohikoak edo ezagunak ez diren kirolak ere, eta bakoitzaren gustu eta gaitasunetara ondoen egokitzen dena aukeratzea. Horretarako, lehiaketa egutegiek aukera ematen dute banakako eta taldeko kirolak aldi berean egiteko benjamin eta alebin kategorietan. Kiroleko diputatuak adierazi duenez, “Garrantzitsua da neska-mutilek askotariko aukerak izatea, eta ohikoenetara ez mugatzea”.\nZentzu horretan, Itxasok esan du eskola kirola garrantzitsua dela balore eskola gisa, errespetua, talde lana, hobetzeko grina, ahalegin pertsonala eta antzeko baloreak lantzeko.\nNolanahi ere, Nazioarteko Olinpiar Batzordearen eta beste erakunde batzuen gomendioei jarraituz, Foru Aldundia adi dago presio goiztiarrik ez ezartzeko neska-mutilei, osasunean eragin kaltegarriak ekiditeko, gaitasun gutxienekoak baztertuak ez izateko eta fitxaketa goiztiarren ondorioz deslokalizaziorik ez gertatzeko, hain zuzen ere, Itxasok adierazi duenez, “ez baitago oinarri zientifikorik ziurtatzeko goiz espezializatzeak talentu gehiago sorrarazten duenik, eta Gipuzkoako emaitzek hori berresten dute”.\nGainera, eskola kiroleko programak aukera ematen die neska-mutilei beren kirol jarduera klubetako kirol eskoletan osatzeko, aukeratutako kiroleko trebetasunak lantzearren.\nDatu ekonomikoei dagokienez, 2015ean, Foru Aldundiak 2,5 milioi euroko inbertsioa egiten du urtero eskola kirolean, udalek 700.000 eurokoa, eta erabiltzaileek 700.000 eurokoa (kuoten bidez). Beraz, guztira, gastua edo inbertsioa 4 milioi euro ingurukoa da.


Berriak : TRIZ3PSen EP lan berriak zirraraz beteko du Donostia\nTRIZ3PSen EP lan berriak zirraraz beteko du Donostia\nPower Soul hirukoteak kontzertuak eskainiko ditu Gipuzkoako hiriburuan martxoaren 13an eta 15ean. ondoren, Galizia aldera bideratuko da taldea eta bertan amaitu du GPS (Girando Por Salas) Zikloarekin egin duen bira.\nJavi Pez-en ahotsa, Alberto Boschen baxua eta Oriol Floresen bateria prest daude Donostia beren inprobisazio biziekin betetzeko. TRIZ3PS-ek EP lan berriaren abestiak aurkeztuko ditu lehen aldiz martxoaren 13an, asteazkena, FNACen (19:00) eta martxoaren 15ean, ostirala, Le Bukowskin (20:30).\nTaldea entseguetan dabil buru belarri, akustikoan eskainiko baitu kontzertua FNAC-en. Gainera, binilo 10'' + CD formatu berezia aurkeztuko du bertan. TRIZ3PS-ren jarraitzaileek ostiral arte itxaron beharko dute banda bere osotasunean entzuteko, Paul San Martinen teklatuarekin eta Luis Caminoren perkusioarekin. Bukowskin eskainiko duten kontzertua gaueko 20:30etan hasiko da eta sarrera sei euroko balioa izango du.\nEra berean, 23:00etatik aurrera Javi P3z abeslariak DJ saioa eskainiko du asteburuari hasiera behar den ezala emateko.\nPoer Soul talde dinamiko honetako kideek ibilbide luzea dute musikaren munduan. Alberto Bosch, baxuan eta koroetan, zenbait talde ezagunetako kide izan da urte askotan, hala nola Lau Behi, Parafünk edota Hotel. Katalana den baina Donostian bizi den Oriol Floresek 'Sortuko Dira Besteak' proiektuan parte hartzen du, non euskal musikari karismadunek nazioarte abesti klasikoak berrinterpretatzen dituzten. Honez gain, Pierre Paul Berzaitz, Miqui Puig eta Balagorekin ere lan egin du. Bere aldetik, Javi P3z bandaren ahotsa Donostiako ekintza antolatzaile famatuenetakoa, discjokey, konpositore eta abeslari polifazetikoa da.\nEP, hirukotearen lan berria, haize freskoz eta erritmo berriz beteta dator, eta salgai dago jadanik Syntorama eta itunes webguneetan eta ohiko dendetan. Binilo 10'' + CD edizio berezian taldearen sei abesti berri barneratzen ditu.\nMartxoak 13 - Donostia - FNAC\nMartxoak 15 - Donostia - Le Bukowski\nMartxoak 22 - Laxe - A Ventana\nMartxoak 23 - O Grove - Nautico\nMusika Popularren zirkuitoa da GPS. Bere helburuak dira egungo musikak sustatzea, hasiberriak diren artistei beren autonomia erkidegotik at kontzertuak antolatzea eta zuzeneko musika indartzea. GPS Musikaren eta Arte Eszenikoen Institutuak bultzatzen du (INAEM) eta Musika Popularren Zirkuitoaren Federazio Koordinatzailearekin lan egiten du (ACCES, APM, ARC, ARTE, MUSICAT, PROMUSICAE, UFI y UMC).


Oreina | ANIMALIAK\n2009/05/02 in Oreina\nOreina, 1,50m-ko altuera eta batez beste 200kg-ko pisua duen ugaztun belarjalea eta hausnarkaria da, “cervidae´´ familiakoa.Animalia hau, adarrak dituzten basatien artean, handienatarikoa da .\nArrak zein emeak, belarri nahiko handiak eta puntazorrotzak dituzte, eta marroi koloreko begi handiak. Hankak luzeak eta sendoak dituzte. Arrek adarrak dituzten bakarrk dira; zehazkiago esateko, hezurrak dira eta urtero erortzen eta berriak jaiotzen zaizkie. Bere azala ilez estalita egoten da, ilearen kolorea urtaroen araberakoa izaten da, udaberrian, adibidez, gorri kolorekoa da, neguan, berriz, gris kolorekoa. Buztana 15-20 cm ingurukoa da, kolore hori argikoa. Bizkar osoan zehar marra beltz bat daukate.\nOreinak, belarjaleak dira, hau da, belarrez eta landarez elikatzen dira. Europan, gehinbat, udan eta udaberrian elikatzen dira, loreen, fruituen, hosto berdeen eta kimuen bidez.\nNegu partean, gehienbat, zuhaitzetako adarrak, sasiak, huntzak, enborraren azalak eta hosto idortuak jaten ditu.\nUdazkenean, haritzaren fruituak bilatzen ditu, gustuko dituenak, eta sasoi honetan, perretxikoak edo bere adarrekin baliatuz hartzen dituen sagarrak jaten ditu.\nEuropan, belarraz gain, oreina landareak jaten ditu ( sasiak eta mugurdiak ), zurezko landareak ( izeiak, xarmak eta haritzak ) eta basoetako fruituak, gehienbat ezkurrak baina sasiko sagarrak ere.\nUdaberrian, maiatza eta ekaina artean, emeak orein kume bat( 6 – 8 kg ) erditzen du, eta bi urte betetzen dituen arte, kumea ez da bere amarengandik aldentzen. Bitartean, emea bere kumea elikatzeaz eta arriskuetatik babesteaz arduratzen da.\nOreinak, taldetan bizi dira, arrak alde batetik eta emeak bestetik.\nOreinak, munduan zehar sakabanatuta bizi dira, Antartikan eta Australian izan ezik. Animalia honek, bereziki, estepak eta belardiak dituzten baso handietan bizi dira.\nEuropan, orein gorria da espezierik ohikoena.\nEuskal Herrian, talderik handienak Gorbeia mendiaren aldean, Araba eta Bizkaia artean, eta Nafarroako mendietan bizi dira, batez ere, Iratiko oihanaren inguruan.\nOreinak, mundu osoan zehar oso ugariak dira eta mota askotakoak daude. Oreinen moten artean ezagunenetako batzuk hauek dira: buztan beltzeko oreina, buztan zuriko oreina, orein gorria, zingiretako oreinak, uretako orein txinatarra…\nGizakiek betidanik explotatu dituzte oreinak: bere haragia elikatu egi die, bere azala hotzetik babestu egin dio eta bere hezurrak berotu egin diote.\nOreinak, gizakiek gehin ehizatzen duten animalietako bat da. Oreinen ehiza basoan bertan izaten da. Animalia ehizatzeko erabiltzen duten tresnak kutsadura akustikoa, zarata,sortzen dute. Oreinen ehizaren ondorioz, animalia hauek, munduan zehar gutxitzen ari dira, horrekin batera, ekosistema kaltetuz doa.\nZenbait gizakiek, ez daude adoz oreina ehizatzeko ekintzarekin, eta behingoz debekatua izatea nahi dute, animalia hau munduan bizirik jarraitzeko.\nOreinak sukaldaritzan oso ezagunak dira, hainbat janari mota egin daitezke animalia honen haragiareki, baita modu askotara sukaldatu ere. Animalien alde dauden pertsonek, ez daude bat ere adoz oreinaren haragia jan ahal izatea. Oreinaren haragia, gizakiek, beste jaki bat bezala jaten dute.


Eman aisia analisia eta azken berriak ekartzeko helburuarekin sortu zen 2017an zinema mundua gure Interneteko erabiltzaileei. Hemen gai guztietako filmei buruzko artikulu ugari aurkituko duzu, baita musikaren mundua ere. Noiztik historia musikala, omenaldi musikalak, gure garaiko talde garrantzitsuenen eta aurrekoen azken berriak pasatzen.\nArtikulu hauek guztiak gure idazle talde zoragarriak ekoiztu ditu, jarraian ikus ditzakezunak. Beraiekin bat egin nahi baduzu gurekin harremanetan jar zaitezke inprimakia jarraituz. Bestalde, gunean estalitako eta kategorien arabera antolatutako gai zerrenda osoa ikusi nahi baduzu, bisita dezakezu Orri honetan.\nZinema eta musika maite ditut. Beti adi nago kaleratze berriekin, Interneten, aldizkarietan, ... dena delakoa! Nire plan onenetako bat arratsalde alferra maitearekin igarotzea da ... Onerako da. Gainera, entretenimendu munduan gertatzen ari denari buruz ahal dudan guztia idaztea eta partekatzea ere gustatzen zait.


Nola handitu gizonezko potentzia modu natural - Hammer of Thor\nOkerra bizimodua, ohiko estresa, dieta eskasa, eta, jakina, adin-lotutako aldaketak lehenago edo geroago ekar galdera: nola handitu potentzia gizonezkoetan?!\nArazo honen aurrean, batzuk ordezkariak sexu eta indartsuagoa izango da berehala bidaliko laguntza mediku-the urologist, baina gehienak, zoritxarrez, nahiago tratatu behar zeure burua.\nHorretarako erabiltzen dute sintetikoa kaltegarriak drogak, aurkeztutako farmazia. Botika horiek abantaila bakarra – erakusteko berehalako eragina. Baina horrekin batera artifiziala bizigarriak potentzia zenbaki bat izan bigarren mailako efektuak (erabiltzen bada gaizki tresna batzuk ekar ditzake, heriotza).\nNola handitu gizonezko potentzia modu natural? Terapia behar du, besteak beste, ekitaldi sorta bat – bateko zuzenketa dieta eta eguneroko regimen erabili konposatu natural indartsu laguntzen duten aktibo bat testosterona produkzioa, bizigarri libido eta laguntzen aurre zutitzearen disfuntzioa. Kontuan hartu galdera nola handitu potentzia gizonezkoetan xehetasun gehiago.\nPotentzia handitu gizon ondoren 50 zaila da. Hasten da zuzentzeko dieta.\nLehenik eta behin, bermatzeko behar duzu eguneroko dietan sartzen duten elikagaiak:\nb bitamina, C eta E.\nEra berean, konplexua terapeutikoa neurrien artean, besteak beste behar bereziak ariketak, helburua zein da hobetzeko tokiko odol-zirkulazioa pelbiseko organo. Simple simple workouts etxean emango bere lehen emaitzak lehen praktika.\nBaina nagusiak erantzun galdera nola handitu gizonezko potentzia modu natural lotutako prozesu testosterona produkzioa – gabezia bat hormona hau eramaten sexu-disfuntzioa eta murriztu sexu-desira. Drogak onena handitzeko potentzia gizonezkoetan, (eta, beraz, aktibazioa testosterona sintesia) – Txinako Schizandra, ginseng root, baita adarrak eta kide bat oreinak.\nTxarrena etsaia potentzia da aparteko pisua. Gehiegizko pisua ez bakarrik eragiten testosterona produkzioa eta handitzen sintesia estrogens - emakumezkoen sexu-hormonak. Fenomeno hau ez da bakarrik dakar arazoak potentzia eta muntaketa, baina, Oro har, eragin negatiboa du, osasunean gizonak. Hori dela eta gehikuntza potentzia gizonezkoetan ondoren 50 da zuzenean lotuta osasuntsu pisu galera.\nZer behar dut saihesteko?\nNola handitu gizonezko potentzia modu natural? Behar duzu, erabat saihestu alkohola, Tabakoa, eta, batez ere, drogak. Ez da modurik onena eragiten sexu-esfera eta egoneko gizon, pentsamendu ariketa lagunduko ezartzea tokiko odol-zirkulazio eta aurre geldialdia ere, pelbiseko organo.\nPotentzia handitu gizon ondoren 50 ezinezkoa da gabe ezabatuz psikologikoa emozioak eta estresa. Bera aplikatzen nekea, lo eskasa, gehiegizko estresa mental eta emozionala. Gabe, faktore horiek ez drogak handitzeko potentzia gizonezkoetan izango ez laguntzeko.\nSendagai naturalak handitzeko potentzia gizonezkoetan:\nTxinako ginseng Oolong tea - tea ginseng eta licorice erro;\nbelar batera Astra, bat nettle eta loreak impatiens balsamina;\neta adarrak orein zakila (txikituta).\nHoriek natural erremedioak erraz aurre egiteko zeregin hauek:\nestimulatzen sintesia testosterona;\nhanditu bolumena semen ekoiztu;\nborrokan zutitzearen disfuntzioa;\nBitartean droga horiek handitzeko potentzia gizonezkoetan (aurka droga sintetikoak), ez bakarrik ez eman tentsio gorputza, baina, halaber, frogatu terapeutikoa, restorative eragina.


Kontsumorako maileguak Interneten: ibilgailua erosteari eta etxea zaharberritzeari buruzkoak dira elkarrizketen % 70 baino gehiago - Laboral Kutxa Prentsa aretoa\nNovember 10, 2015 -an argitaratua Laboral Kutxa(e)k\n2015eko lehen seihilekoan emandako mailegu pertsonalen helburu nagusia ere ibilgailuak eta etxea izan dira, LABORAL Kutxaren arabera.\nAzpimarratzekoa da erabiltzaileek produktu horiei buruz duten “ezagutza tekniko handia”.\nFamilia-maileguek bultzada handia hartu dute: sareko elkarrizketen % 50 horiei buruzkoak dira.\n2015eko azaroaren 10a. LABORAL Kutxak honako txosten hau egin du: “Kontsumorako maileguen erabiltzaileek adierazitakoaren entzute aktiboa”. Horretan, Interneteko foro ekonomiko nagusien erabiltzaileek kontsumorako maileguei buruz adierazitako iritzi eta kontsultak aztertu ditu. Kontsulta gehienek zerikusia dute ibilgailuak erostearekin eta etxeko zaharberritze-lanekin. Joera hori bat dator entitateak 2015eko urtarriletik ekainera emandako mailegu pertsonalen helburuarekin, mailegu horien % 60 bi kategoria horietan kokatzen baita.\nTxostenaren ondorio nagusietako batek hauxe dio: horrelako produktuen erabiltzaileek “ezagutza tekniko handia” dute produktu horietaz; gainera, produktuen hedapen zabala egiten dute, kontsumorako mailegu nagusiekin osatutako konparazio-taulen bidez, entitateen eta ezaugarrien –interesak, amortizazioak edo komisioak– arabera sailkatuta.\nZentzu horretan, esperientzia pertsonalek funtsezko eginkizuna dute erabiltzaileen arteko elkarrizketetan. Interes-tasa handiak dira iruzkin gehienen gaia (% 22,9) eta finantza-erakundeekin kontsumorako maileguak kontratatzeko oztopo nagusia, LABORAL Kutxako Ikerketa Sailaren arabera.\nAutoa, etxea eta ikasketak: finantzaketa bilatzearen eragileak\nForo espezializatuen erabiltzaileen artean, finantzaketa bilatzeko arrazoi nagusiak honako hauek dira: ibilgailu bat erostea (% 54,5), etxea zaharberritzea (% 18,2) eta ikasketetan inbertitzea (% 14,5).\nAutoa erosteko baldintzarik onenak bilatu nahian, kontzesionarioen bidez finantzatzeko aukera etengabe aipatzen da elkarrizketetan. Hala, iritzien % 32,3k zuzeneko konparazioa egiten dute aukera horren eta kontsumorako maileguaren artean. Konparazio horretan, gehien aipatzen den abantaila hau da: kontzesionarioak ibilgailuaren oinarrizko prezioa beheratzen dizula.\nNabarmendu beharra dago, ikasketak (masterrak eta graduondoak, batez ere) finantzatzea helburu duten kontsultak eta bilaketak egiten direnean, oso ohikoak direla ikasleentzako berariazko mailegurik ez dagoela aipatzen duten iruzkinak.\nLABORAL Kutxak duela urte batzuk antzeman zuen joera hori, eta, harrez gero, gazteen prestakuntza aktiboki bultzatzen du, laguntza eta hitzarmenen bidez. Hala, aurreko ikasturtean, entitateak milioi bat eta erdi euro baino gehiago eman zituen ikasketak finantzatzeko, LABORAL Kutxaren Gizarte Erantzukizun Korporatiboaren politikari eutsita; 2015/2016 ikasturterako, berriz, entitateak beste hitzarmen batzuk egin ditu Euskal Autonomia Erkidegoko eta Nafarroako hainbat unibertsitaterekin.\nLABORAL Kutxak urteko 1. seihilekoan formalizaturiko maileguei buruzko datuek berretsi egiten dituzte finantzaketa-bilaketen sustatzaileek aipaturikoak. Mailegu horietatik gehienak (% 35,59) autoak erosteko izan ziren; bigarren helburu nagusia (% 21,54) etxea zaharberritzea izan zen; eta hurrengo helburua (% 13,01) familia-gertaerak, hala nola ezkontzak, bataioak, jaunartzeak edo heriotzak.\nFamilia-maileguaren aukera, gero eta hobeto baloratua\nTxostenak eskainitako berritasun nagusitako bat ordezko finantzaketa-aukerekiko interes gero eta handiagoa da. Erabiltzaile asko, interes egokiagoak dituzten maileguak aurkitu nahian, sistema paraleloak bilatzen hasi dira, hala nola familia-mailegua, “crowdfindinga” edo partikularren arteko maileguak.\nHorrela, aztertutako iritzi guztien % 50 kontsumorako maileguen eta familia-maileguen arteko konparazioak dira. Ondoren, finantza-etxeen artean eta mailegu azkarren artean egindako konparazioak dira, % 31,3 eta % 18,8, hurrenez hurren.\nEsan beharra dago bankura joatearen eta familia-mailegua eskatzearen artean egindako konparazio gehienek zalantza ugari eragin dituztela; hortaz, partikularren arteko kontratuei buruzko informazio-eskaerak nabarmen gehitu dira, horrelako hitzarmenak legez formalizatzeko helburuz.\nOnline kontratazioak eta telefono bidezkoak dute baloraziorik onena\nIkerlanak azpimarratu duenez, iritzirik onenak dituzten bideak Internet eta telefonoa dira kontsumorako maileguak kontratatzeko zerbitzuetan. Plataforma horrek eskainitako pribatutasuna, azkartasuna eta baldintza bereziak nabarmendu dituzte erabiltzaileek.\nIldo horretan, LABORAL Kutxak ahaleginak egin ditu bere bezeroei Online Banka Mugikor eraginkorra, funtzionala eta kalitatekoa eskaintzeko. Entitatean dauden aukera guztien artean, gailu mugikorraren bidez txartelaren kreditua handitzekoa eta Dispón maileguak (aurrez emandakoak) azpimarratu dituzte erabiltzaileek.\nIzan ere, LABORAL Kutxak ematen dituen maileguen % 65 baino gehiago “Dispón maileguak” dira, eta, horietatik, % 72 Online Bankaren, telefono mugikorraren edo kutxazainen bidez ematen dira. Datuok agerian uzten dute plataforma horrek bezeroen artean lortu dituen arrakasta eta onarpena.\nInfografia deskargatzeko, klikatu hemen.\ncrowdfindinga familia-mailegua Kontsumorako maileguak Laboral Kutxa Laboral Kutxa @eu Online Banka Mugikor Online kontratazioak


BILBAO BBK LIVE 2010, uztailak 8-9-10, Kobetamendi (Bilbo)\nFaith No more. Argazkia: Stuart MacDonald.\nAurtengo Bilbao BBK Live jaialdiak 76.000 pertsona baino gehiago biltzea lortu du hiru egunetan. Berrikuntza nagusia gehitu duten eszenatokia izan da Euskal Herriko taldeei tarte gehiago emanaz. Aurtengo edizioan rock gogorra izan da ardatz nagusia. Goazen egunez egun gertatutakoa ahal dugun hobekien agertzera.\nOSTEGUNA 8, 24.000 pertsona\nKartela ordutegiaren arabera: Rise To Fall, Volbeat, Bullet For My Valentine, Skunk Anansie, Rise Against, Slayer, Rammstein eta Anti-Flag. Karpan: Loan (Bilbo), Sexty Sexers (Bera), Kremlin DJ (Bilbo) eta Gemelos Derrick Dj-s (Bartzelona).\nSkunk Anansiek ez zuen ustez dagokion maila eman. Errepertorio ona aukeratu ztuen, baina indar apur bat falta egin zitzaien bai ahotsean baita beste taldekideen jardunean ere. Rise Against izenez soilik ezagutzen nituen. Slayer aurretik egonda, nahiko potentea izango zela espero nuen, baina neure ustetan ez zen horrela izan. Abestiak oso antzekoak egin zitzaizkidan hardcore melodikoaren ildotik, ondo abestutakoak hori bai. Ostegunean nabarmendu beharrekoak Rammstein eta Slayer izan ziren, Bullet For My Valentine ere zuzeneko oso indartsu eta jarrera handikoa erakutsi zuten, ez zuten soinua bere alde eduki, baina kontzertu ona eskaini ziguten.\nSlayer-ek beti bezala atsedenik ematen ez duen kontzertu horietakoa eman zuen, lepotik heldu eta bukatu arte askatzen ez zaituztenak. Tempo geldoko abestiak abesti azkarrekin tartekatzen joan ziren etxekoak diren riff hiltzaile-apokaliptikoak jaurtiz. Garai guztietako abestiak tartekatu zituzten. Tempo geldoko abestiak destakatuko nituzke


Lasarte-Oriako greba batzordearen aurkezpena: eragile sozialetako kideen arrazoiak lanuztearekin bat egiteko - Lasarte-oria - Txintxarri.eus\nLasarte-Oriako greba batzordearen aurkezpena: eragile sozialetako kideen arrazoiak lanuztearekin bat egiteko\nTxintxarri Aldizkaria 2020-01-23 12:58\nLasarte-Oriako greba batzordean daude gazteen kolektiboa, Lasarte-Moria mugimendu feminista eta herriko zenbait pentsionista. Urtarrilaren 30ean greba egiteko dauzkaten arrazoiak esplikatu dituzte.\nOIHANE ETXEZARRETA - GAZTEEN KOLEKTIBOA\n"Ni Oihane naiz, 19 urte ditut eta bolera naiz. Ikaslea naizen arren lan batzuk ere izan ditut, zaintza lanei lotuak, kontraturik gabekoak eta prekarioak, emakume gazteoi egokitzen zaizkigun horietakoak. Gizarte Langintza ikasten ari naiz unibertsitatean, baina badakit honek ez didala lan duin bat bermatuko etorkizunean. Nire inguruan jende gutxi ezagutzen dut ikasi duen horretan lan eigten duena, eta, gehienak, lan prekarioetan dabiltza. Badirudi behin-behinekotasuna, lanaldi partzialak, lan ordu asko eta soldata baxuak, langabezia...direla gazteon patua lan munduari begira.\nNire lagun batek, 25 urteko batek, aurrekoan esaten zidan 57 urte dituen bere aitak baino lan kontratu gehiago izan dituela jada. Langile pobre izatera kondenatu nahi gaituzte. Gurasoen etxean bizi naiz eta ez dakit noiz independizatu ahalko naizen, etxebizitza eskubide bat dela dioten arren alokairuen prezioaren batez bestekoa 1.000 eurotik gorakoa dela kontuan izanik, gazteon batez besteko soldata baino altuagoa, eta zer esanik ez emakume gazteona. Emakumea, gaztea eta bollera. Etorkizun beltza. Borrokarako grina, etorkizuna koloreztatzekoa. Nik ere, urtarrilaren 30ean, greba orokorra!"\nSAIOA GOMEZ - LASARTE-MORIA MUGIMENDU FEMINISTA\n"Ni Saioa naiz eta 36 urte ditut. Irakaslea naiz Lasarte-Oriako institutuan eta Lasarte-Moriako kidea. Argi daukat bai hezkuntzatik, bai langile bezala eta bai feminista bezala borrokatzea dagokidala sistema heteropatriarkal kapitalista eta arrazista honi aurre egin eta bizitza eta zaintzak erdigunean jarriko dituen sistema berri bat eraikitzeko. Egunero ikusten dut emakumeontzat gutxi batzuek idazten duten etorkizuna eta kondenatu nahi gaituzten patua niregan edo nire inguruko emakumeengan. Enpleguari eta pentsioei dagokionean soldata eta pentsio arrakalak, diskriminazio eta jazarpen anitzak, lanaldi partzialak, pobrezia, langabezia tasa altuagoak, etxeko langileen erregimen berezia...\nLan eremu formaletik kanpo ere zaintza lanak gure gain. Izan ere, Martxoaren 8ko bi greba feministetan argi utzi genuen moduan, sistema honek ez du funtzionatzen emakumeok dohainik eta modu ikusezinean egiten dugun lan erreproduktibo guzti horiek gabe. Greba egunean ere, nork ahalbidetuko du gizon guzti horiek goizean goiz piketeetan egon ahal izatea? Nork prestatuko die hamaiketakorako bokata? Nork kafea? Nork garbitu dizkio jantzita daramatzan galtzontziloak? Nork jarri ditu hortzetako pasta eta zepilloa komun garbi-garbian hortzak garbitu ditzan? Nork zainduko ditu bere seme-alabak bera pikete eta manifetan kalean, espazio publikoa okupatzen duen btiartean? Eta hurrengo egunean? Ni ere urtarrilaren 30ean ez naiz lanera joango, amantala balkoian zintzilikatuko dut, brazalete morea jantziko dut eta enplegu eta zaintza greba egingo dut!".\nJOXE MANUEL ARANBURU - PENTSIONISTA\n"Ni Joxe Manuel naiz eta pentsioduna naiz. Bizitza osoa daramat lanean eta azken urteetan ongi izerdituta zegokidan pentsioan ematen ari diren murrizketak pairatzen ari naiz. Etorkizuna are beltzagoa ikusten dut borrokatzen ez badugu. Ez da harritzekoa aurretik Oihane eta Saioak deskribatu duten lan munduko egoera kontuan izanda. Izan ere, lan duinik gabe ez dago pentsio duinik! Baina badaude nirea baino beltzagoak ikusten ditudan egoera eta etorkizunak, eta horregatik ere borrokan dihardut.\nBereziki, gazteena eta emakumeena. Bide honetatik jarraituz gero, gazteek ez dute pentsiorik inoiz jasoko. Eta astelehenero nirekin batera mobilizatzen diren emakume pentsiodunen egoera oso gogorra da. Anaren kasua, esaterako. Bere bizitza osoa eman du lanean, etxetik kanpo eta etxean bertan, bere ingurukoak zaindu eta goxatzen. Baina orain ez dauka berotuko duen inor, ezta dirurik negu gorrian kalefakzioa jartzeko ere. Bere pentsioa 500 eurotik beherakoa da, emakume alargunen laurdenarena bezala. Diru Sarrerak Bermatzeko Errentarekin osatzen du bere hileroko diru sarrera, baina horretan ere murrizketa murrizketaren atzetik! Beraz, gugatik, emakume pentsiodunengatik eta gazteengatik, ni ere urtarrilaren 30ean grebara!".


Eustateko prekarietate egoera onartezina da — ELA Sindikatua\nEustateko prekarietate egoera onartezina da\nEustateko prekarietate egoera onartezina da Eusko Jaurlaritzak, prekarietatearen alde eta bere arduren utzikeria eginez, Eustaten (Euskal Estatistika Erakundea) dauden 91 langileak egoera prekarioan mantentzea erabaki du. Naiz eta epaitegiak arrazoia eman eta Legebiltzarrak egoera honen irtenbiderako agindu zehatza eman, Eusko Jaurlaritzak, gehiengoa emakumezkoak diren sektore honetan, horrelako egoera prekarioa mantentzeko proposamena egin du. https://www.ela.eus/eu/gizalan/albisteak/eustateko-prekarietate-egoera-onartezina-da https://www.ela.eus/@@site-logo/elalogo.png\nEusko Jaurlaritzak, prekarietatearen alde eta bere arduren utzikeria eginez, Eustaten (Euskal Estatistika Erakundea) dauden 91 langileak egoera prekarioan mantentzea erabaki du. Naiz eta epaitegiak arrazoia eman eta Legebiltzarrak egoera honen irtenbiderako agindu zehatza eman, Eusko Jaurlaritzak, gehiengoa emakumezkoak diren sektore honetan, horrelako egoera prekarioa mantentzeko proposamena egin du.\n91 dira Eustaten lanean dauden pertsonak. Pertsona hauek 27 urte daramatzate Eusko Jaurlaritzarentzat lanean, nahiz eta euren lana ikusezin bilakatu den. Tamalez, epaitegietara joan behar izan zuten (2010 – 2012 urteetan) euren lanpostua onartua izan zedin eta LPZ batean azaldu ahal izateko.\nNahiz eta epaitegiak arrazoia eman eta Legebiltzarrak egoera honen irtenbiderako agindu zehatza eman, Eusko Jaurlaritzak, gehiengoa emakumezkoak diren sektore honetan, horrelako egoera prekarioa mantentzeko proposamena egiten jarraitzen du.\n91 langileak %100eko lanaldien ziurtasunik gabe eta urte osoa lana egingo duten jakin gabe daude. Badago nahikoa lan, ondo antolaturik hau horrela gauzatzeko. Eta badaude makina bat inkesta kanporatzen direnak, bertan egin beharko liratekeenak eta lana ere sortuko luketenak, zerbitzu publikoa indartuz. Falta dena, berriro ere, borondate politikoa da.\nELAren proposamena oso argia da: gaur egun dauden langile guztien lanpostua bermatzea, %100eko lanaldiarekin urte guztirako, lurraldeen arteko derrigorrezko mugikortasunik gabe, lanpostuaz jabetu ondoko euskerazko perfileko derrigortasun datarekin eta kontsolidazioa EPE bati lotuta, egonkortzeko berme gisa.


Dantza garaikideko zazpi ikuskizun Iruñean, ostiral-larunbatetan\nEmanaldiak 20:00etan hasiko dira bi egunetan, eta Harresietako Jaialdiaren programazioari dagozkio.\nHelena Izarik eta Laida Aldazek 'Kirolak' ikuskizuna erakutsiko dute\n“Dantza Zoroan” jaialdiaren bigarren edizioak dantza garaikideko zazpi ikuskizun eskainiko ditu, bertoko, Estatuko beste lurralde batzuetako eta nazioarteko hainbat konpainiaren (Kroazia, Erresuma Batua eta Belgika) eskutik. Ostiralean, abuztuak 11, eta larunbatean, hilak 12, izango da, Iruñeko harresian, Zaldi Zuritik Labriten Bastioiraino.\nEmanaldiok Harresien Jaialdiari dagozkio, eta 20:00etan hasiko dira, sarrera doan dela, Zaldi Zuriaren ondoan. Parkour talde batek gidatuko du publikoa 15 bat minutuko dantza emanaldiak hartuko dituzten agertokietan zehar.\nHarresietako Jaialdia abuztuaren 3tik 23ra izango da, eta hogeita hamar bat ikuskizun egingo dituzte guztira: kontzertuak, zirkua, dantza, bisita gidatuak…\n‘Dantza zoroan’ Carmen Larrazen dantza konpainiak bultzatzen duen jaialdiak ostiralerako proposatu duen egitarauan daude Uri Shafar israeldarraren “The Kolokium’, ‘Site Specific’ Lucia Nieto eta Maddi Muñozen lana, ‘Roberta Again’ Roberta Milevoj kroaziarraren ikuskizuna, eta ‘Kirolak’ Laida Aldaz eta Helena Lizari nafarren obra. Biharamunean, hauen txanda izango da: ‘Ven’ (Lamacana), ‘Cualquier mañana’ (Laura Aris eta Alvaro Esteban) eta ‘Nomadis’ (Humanhood).


Deforestazioaren kontrako legean indigenen eskubideak babesteko eskatu diote EBri | Mundua | Berria\nBrasilgo komunitate indigenetako ordezkariak, Bruselan, Europako Batzordearen parean, beren lurren gaineko eskubideak aldarrikatzen, 2019an. O. HOSLET / EFE Tamaina handiagoan ikusi\nEB Europako Batasunak abian du deforestazioaren kontrako lege bat onartzeko proiektua. Joan den urteko azaroan aurkeztu zuen proposamena Europa Batzordeak, eta baliteke urte amaieran edo 2023ko hasieran sartzea indarrean legea, Europako Parlamentuak eta Europar Kontseiluak onartzen badute. Proiektuaren aldekoek nabarmendu dute lege aitzindaria izango litzatekeela, debekatu egingo lukeelako deforestatutako lurretan ekoizten diren hainbat produktu EBn saltzea. Kritikak ere jaso ditu, ordea, proposamenak hutsune garrantzitsuak dituela uste dutenen aldetik. Azkena, indigenen 22 elkartek egindakoa: Bruselari eskatu diote herri indigenen eskubideak babesteko neurriak gehitu ditzala deforestazioaren kontrako legean.\nElkarteek 33 herrialdetako herri indigenen eskaria jaso dute EBri bidali dioten idatzian, eta giza eskubideen aldeko nahiz ingurumenaren babeserako 169 gobernuz kanpoko erakunderen babesa jaso dute.\nIndigenek begi onez ikusi dute Europako Batzordeak aurkeztu zuen lege zirriborroa. Haren arabera, enpresek ezin izango dituzte EBn saldu deforestatutako lurretan ekoitzitako haragia, palma olioa, kakaoa, kafea, soia eta egurra, ezta horietatik eratorritakoak ere. Proiektuak, gainera, ez du desberdintzen produktuak legezko ala legez kanpoko deforestazioarekin lotuta dauden, jatorrizko herrialdeko legediaren arabera. Kasu batean zein bestean baztertuko ditu produktu horiek.\nIndigenen iritziz, baina, legeak porrot egingo du ez baditu neurri zehatzak jasotzen herri indigenek beren lurren gainean duten jabetza eskubidea babesteko. «Hutsune esanguratsu» hori betetzeko galdegin diote EBri.\nElkarteek nabarmendu dute indigenen eskubideen defentsa giza eskubideen aldeko betebehar bat dela, baina ez hori bakarrik. Klima larrialdiari eta biodibertsitate galerari aurre egiteko ezinbesteko neurria ere bai. Gogorarazi dute herri indigenak eta tokiko komunitateak direla basoen babesle garrantzitsuenetakoak. Eta hainbat datu eskaini dituzte: Boliviako Amazonian, deforestazioa %35 txikiagoa da indigenek kontrolpean dituzten lurretan horiekin alderagarriak diren beste eremuetan baino. Brasilen, %40koa da aldea, eta Kolonbian, deforestazioa %50 murritzagoa da. «Ikerketek adierazten dute Asiako eta Afrikako herrialdeak joera beraren ispilu direla», gaineratu dute.\nIPCC Klima Aldaketari Buruzko Gobernu Arteko Taldeak 2019an ziurtatu zuen indigenen lur komunak babesteko programek «basoen kudeaketa hobea» lortzen lagundu dezaketela.\n«Basoen aberastasunaren eta eskubideen babesaren arteko lotura aintzat hartuta», indigenen elkarteek uste dute EBren deforestazioaren aurkako legea ez dela eraginkorra izango ez baditu jasotzen komunitate horien jabetza eskubidea babesteko eta «basoen defendatzaileen kontrako abusuei» aurre egiteko neurriak.\nIndigenek ohartarazi dute munduko landa eremuen %65 erabiltzen eta kudeatzen dela komunitatean, baina soilik lurraren %10aren jabetza aitortu zaiela legez komunitateei. Lurren jabetza arautzen denetan ere, kasu gehienetan legeek ez dituzte islatzen nazioarteko zuzenbidearen arabera indigenei eta tokiko komunitateei dagozkien eskubideak. Hori dela eta, EBri eskatu diote bere egin ditzala nazioarteko zuzenbidearen irizpideak. Azaldu dutenez, horrek lagunduko luke hainbat estatutan indigenen eskubideak murrizteko eman diren urratsen eragina. Indonesiako Lanpostuak Sortzeko Legea eta Brasilgo Gobernuaren azken urteetako politikak jarri dituzte horren adibide.\nEBk «egiteko erabakigarria» izan dezake deforestazioa murrizten laguntzeko, elkarteen arabera. Elikagai jakin batzuekin lotutako nekazaritza intentsiboaren hedatzea da basoen murrizketaren arduradun nagusia. Ekoizpen molde hori aldatzeko, EBren eragiteko gaitasuna garrantzitsua dela nabarmendu dute, 450 milioi biztanleko merkatua osatzen duenez gero.\nLege proiektuaren beste hutsune batzuei buruz ohartarazi dute aurretik hainbat elkarte ekologistak. Besteak beste, salatu dute salmenta debekuak ez liekeela eragingo deforestazioarekin lotutako beste produktu batzuei. Esaterako, kautxuari eta artoari. Horrez gain, gabeziatzat daukate zirriborroak soilik basoen suntsitzeari erreparatzea, eta ez karbono biltegi handi eta biodibertsitate aberatseko gune diren sabanak, hezeguneak eta zohikaztegiak.\nLegearen bultzatzaileek, berriz, nabarmendu dute neurri aitzindaria izango dela, legezko deforestazioari ere eragingo diolako eta ekoizleak behartuko dituelako produktuen trazabilitate osoa jakinaraztera.\nEuropako Batzordeak proiektua aurkeztu zuenean adierazi zuenez, munduan 420 milioi hektarea baso suntsitu dira 1990etik 2020ra bitartean, EBko estatu kide guztien azalera batuta bezain beste.


Bernedo eta Villafria artean kokatzen da askaldegi hau. Bankuak, mahaiak eta erretegiak dauzka. Zona honetan zuhaitz ugari dago, eta ondorioz leku ezin hobea da udako egunetarako.\nMuino batean eta zuhaitzez inguratuta San Pedro baseliza aurkitzen da. Bere elizpetik Kantabriako Mendilerroko bista zoragarriak ikus ditzakegu. Baseliza, XVI. mendekoa, oinplano bakarrekoa da, kanoi-\nBernedotik kilometro batera eta Kantabriako Mendilerroaren oinetan, pagadi artean, Okongo Andre Mariari eskainitako baseliza dago. Erdi Arotik gurtzen dute bertakoek. Baselizako ataritik mendilerro ed\nKantabriako Mendilerroaren magaletan, San Tirsoko Haitzaren parean kokatzen da Villafría. paseko leku bat zen, izan ere, Nafarroako eta Gaztelako lurrak batzen zituen Ega eta Inglares ibaien bidez eta


BARRIKAKO UDA XVII. SURF TXAPELKETA\nIgaro dan asteburuan, garagarrilaren 19 ta 20an BARRIKAKO UDA XVII. SURF TXAPELKETA ospatu zan Barrikako hondartzan.\n37 aparlarik emon eben izena sei mailatan sakabanatuz. Open Surf, Neska Surf, Longboard, Bodyboard, Txiki Surf (Azpi-14) ta Gazte Surf (Azpi-20).\nGoizeko 8tan lotu ginan, txapelketarako tresneri guztia danon artean Barrikako 300 eskilaretatik jeisteko. Eguraldi ederra. Eguzkitsua, uhinak ordea eskas. Metro erdiko uhintxoak, baina itsasoa haunditeko itxaropena bageneukan. Goizeko 10:30tan hasi gintzezan Open Surfeko aurreneko txandagaz. Eguerdi-arrastian ordu bateko geldiunea ein genduan ta Bodyboard mailako zuzeneko finala burutu zan hiru “etzanlariekaz”. Jarraian, Gazte Surfeko final zuzena burutu zan (lau besterik ez egoazelako izena emonda). Harrituta lotu ginan, gazteak uretara ez ebelako sartu gura. Uhinik ez egoala esaten eben ta ez zirala sartuko. Txanda uretan inor sartu bage hasi zan ta bost minutu falta zirala uretaratu ziran. Berandu, ta txapelketako zuzendariak gazteen finala bertan behera uzteko erabakia hartu eban. Gainera BSTko Zuzendaritzak erabaki eban ez ebela saririk jasoko ta hurrengo batzar batean erabakiko zala gazte hauekaz zer egin. Final horren ostean, Open mailako azken laurdenekaz jarraitu genduan ta hurrengo egunerako, domekarako, azken erdiak, azkena, Nesken azkena, Txikien azkena ta Longboardeko azkenak laga.\nDomekan goizeko hamarretan Openeko azken erdiekaz hasi genduan. Itsasoa haunditu jakun. Metro inguruko uhin ederrak egoazan ta denbora igaro ahala zerua garbituten joan zan. Azkenera Asier Bilbao, Igor “Giri” González, Bittor Laraudogoitia eta Pedro Nicolás igaro ziran. Pedro Nicolás garaitu zan Asier Bilbaoren aurretik. Igor “Giri” hirugarren lekua bereganatu eban ta Bittorrek laugarren. Openeko azken txanda hau azkenerako laga zan. Aurretik Longboardeko azkena ein zan, honako hontan Pedro Nicolás barriro be nagusituz. Bigarren Gorka “Gorky” Laraudogoitia. Hirugarren Aritza “Kroma” Bizkarralegorra ta laugarren Pedro “Pepon” Rodríguez. Azken txanda honen jarraian Txiki Surf mailako azken zuzena ein genduan. Hiru partaide izan eben. Alex “Aletxu” Gironi, Aitzol Isla ta Ander Mendiguren. Ta orden horretan lotu ziran. Esan, Erauntsi Surf Taldetik Aitzol Isla gonbidatu gisa izan genduala.\nAzkenik, Neska Surf mailean bik izena emonda izanda ta hoietatik Izaskun Berasaluze ez zalako agertu Vanessa Bustillo uretara ez zan zertan sartu behar izan. Aipatu, Txapelketa hontan Vanessak ezusteko galanta erakutsi euskula Open Surf mailean azken erdiraino iritsi baitzan surf indartsua ta galanta erakutsiaz ta oso gitxigatik ez zan Openeko azken txandara igaro.\nParte hartzaile danok txapelketan izena emoteagatik txapelketako elastikoa bereganatu genduan. Sari banaketa Kilimanjaro Garagardotegian ospatu genduan jarraian bertan BSTko kide danontzako afaria eginez. Txapelketan izena-emonda eukan danon artean surfeko ohola bat zozkatu zan ta Joseba “Greñi” San Sebastián izan zan saritua. Afari ostean BSTko kide danontzako Barrikako Iparralde jatetxean pertsona birentzako afaria zozkatu zan ta honetan Andrés Letamendia suertatu zan irabazle. Afarian 50 lagun izan gintzezan.\nGure babesleak eskertu gura doguz (Barrikako Udala, Golfo Norte, Iparralde Bokata-keita tokia, Kilimanjaro Garagardotegia, Iratxo Taberna, WatSay Surf oholak, Cantábrico Jatetxea, Milagros, Kuyagua Surf Saltokia, Matxin Pirata arropa Saltokia, Styling Surf Saltokia, Carolina Taberna eta Todosol) eta Txapelketa hau ahalbidetu duten laguntzaile guztiak ere. EHSF-ari aparteko eskerrak emon gura deutsoguz likrak eta beste tresneri batzuk uzteagatik eta bere webgunean leku hau eskeintzeagatik.\n1º Nicolas’tar Pedro\nBilbao’tar Asier “Tolin”\nGonzález’tar Igor “Giri”\n4º Laraudogoitia’tar Bittor\n1º Bustillo’tar Vanessa\n2º Ez aurkeztua Berasaluze’tar Izaskun\n1º Bustamante’tar Jose Iván\n2º Ochoa’tar Borja\n3º Gurtubai’tar Josu\n1º Nicolás’tar Pedro\n2º Laraudogoitia’tar Gorka “Gorky”\n3º Bizkarralegorra’tar Aritza “Kroma”\n4º Rodríguez’tar Pedro “Pepon”\nGazte Surf (Azpi-20)\n1º Gironi’tar Alex “Aletxu”\n2º Isla’tar Aitzol\n3º Mendiguren’tar Ander\nOPEN SURF SAILKAPEN TA TXANDAK\nSURF OPEN AZKEN 1/8 1. TXANDA\nKOLOREA ABIZENA IZENA LEKUA\nBUENO BENJA 1\nGÓMEZ SANTI 4\nPÉREZ PABLO 3\nBIZKARRALEGORRA ARITZA “KROMA” 2\nSURF OPEN AZKEN 1/8 2. TXANDA\nBILBAO ASIER “TOLIN” 1\nABAJAS ANGEL 4\nMUÑOZ RICARDO “RICKY” 1\nPEREZ GUILLERMO “PULGI” 1\nSURF OPEN AZKEN 1/8 3. TXANDA\nNICOLÁS PEDRO 1\nGUTIÉRREZ IGOR “BULLY” 3\nROMO ALVARO 2\nSAN SEBASTIÁN ANDONI “GREÑAS” 4\nSURF OPEN AZKEN 1/8 4. TXANDA\nGONZÁLEZ IGOR “GIRI” 1\nLARAUDOGOITIA BITTOR 2\nLETAMENDIA ANDRÉS 3\nAGINAGA KEPA 4\nSURF OPEN AZKEN 1/8 5. TXANDA\nLASTRA RICARDO “RITXI” 1\nÁLVAREZ ENEKO “XURRUT” 4\nGONZÁLEZ JON ALEX “JONTXIKI” 3\nBUSTILLO VANESSA 2\nSURF OPEN AZKEN 1/8 6. TXANDA\nSAN SEBASTIÁN JOSEBA “GREÑI” 2\nRODRÍGUEZ JOSE RAMÓN “CURRO” 4\nLARREA ROBERTO 1\nBIZKARGUENAGA JAVIER “JAVI” 3\nSURF OPEN AZKEN 1/8 7. TXANDA\nLARAUDOGOITIA GORKA “GORKY” 4\nREYES IÑIGO 3\nRODRÍGUEZ PEDRO “PEPON” 2\nOLEAGA EDUARDO “MEDUSON” 1\nSURF OPEN 2. AUKERA 1. TXANDA\nPÉREZ PABLO 4\nPÉREZ GUILLERMO “PULGI” 1\nGUTIÉRREZ IGOR “BULLY” 2\nSURF OPEN 2. AUKERA 2. TXANDA\nRODRÍGUEZ JOSÉ RAMÓN “CURRO” 4\nREYES IÑIGO 1\nABAJAS ANGEL 2\nSURF OPEN AZKEN 1/4 1. TXANDA\nBUENO BENJA 3\nMUÑOZ RICKY 4\nSURF OPEN AZKEN 1/4 2. TXANDA\nLASTRA “RITXI” 4\nOLEAGA EDU “MEDUSON” 1\nPÉREZ “PULGI” 3\nSURF OPEN AZKEN 1/4 3. TXANDA\nBUSTILLO VANESSA 1\nLARREA ROBERTO “TXITXI” 4\nSURF OPEN AZKEN AURREKOA 1. TXANDA\nGONZÁLEZ IGOR “GIRI” 2\nOLEAGA EDU “MEDUSON” 3\nRODRÍGUEZ PEDRO “PEPON” 4\nSURF OPEN AZKEN AURREKOA 2. TXANDA\nSAN SEBASTIÁN JOSEBA “GREÑI” 4\nBUSTILLO VANESSA 3


Harrobiko leherketak, Baztango Udalaren euskara plana eta kultur kontuak, Fernando Anbustegiren bidez - Arrosa\nGaurko irratien tartera Xorroxin irratiko esatari Fernando Anbustegi batu zaigu, euren bueltako berriekin: Urdazubiko harrobian uztailetik karga gehiagoko leherketak egiten aritzeak eragindako polemika; Nafarroako Gobernuak inpugnatu duen Baztango Udalaren euskara plana; Euskal nobela beltzaren astearen lehen edizioa eta agenda kontuak nabarmendu ditu.\nPosted in ZebrabideaTagged #baztan #euskara plan #fernando anbustegi #harrobi #inauteri #leherketa #nafarroa #urdazubi #xorroxin irratia\nTERTULIA: 'Ciutat morta' dokumentalaren eraginik gurean irudika daiteke?\nar. Urt 27 , 2015\nEgungo egoerak ingurumenean duen eraginari buruzko hausnarketak, Mikel Oteroren eskutik


EGUZKI BARAKALDO: 5. Edukiontzia Barakaldon: testigantza hutsezko esperientzia -//- 5. Contenedor en Barakaldo: experiencia puramente testimonial\n5. Edukiontzia Barakaldon: testigantza hutsezko esperientzia -//- 5. Contenedor en Barakaldo: experiencia puramente testimonial\nPasadan astean, 5.edukiontzia gure herrian ezartzeko esperientzia pilotuaren zenbait alderdi negatibo azaleratu genituen arren, esperientzia honen inguruko informazioa jasotzeko eta honetan izena emateko epea bukatu arte ez genuen balorazio zuzena egin izan nahi. Behin, epea bukatuta eta datuak eskuan ditugularik balorazioa egiteko moduan gaudela uste dugu:\n1. Parte hartze eskasa:\nGuztira (bi auzoak batera) 331 familia inguruk izena eman dute, gehienak Urban-Galindoak izan direlarik. Euskal Autonomi Erkideagoan, familiek batez beste 2,48 kide dituztela kontuan harturik, gutxi gorabehera 820 barakaldarrek izena eman dute. Urban-Galindon eta San Bizenteko Dorreetan guztira 6.534 biztanle bizi badira, bi auzo horietan bizi diren herritarren %12,54ak izena eman du. Hau da, Barakaldoko biztanleriaren %0,82ak bakarrik parte hartuko du......\nEn total (ambos barrios incluidos) se han apuntado alrededor de 331 familias, la gran mayoría en Urban-Galindo. Teniendo en cuenta que en la Comunidad Autónoma Vasca cada familia tiene de media 2,48 miembros, aproximadamente 820 barakaldeses/as han dado su nombre. Si entre Urban-Galindo y las Torres de San Vicente viven 6.534 personas, la participación ha sido de un 12,54% de los residentes en esos dos barrios. Es decir, solo el 0,82 % de los/as habitantes de Barakaldo participarán en la experiencia.\n5. EDUKIONTZIA: TESTIGANTZA HUTSEZKO ESPERIENTZIA\nGuztira (bi auzoak batera) 331 familia inguruk izena eman dute, gehienak Urban-Galindoak izan direlarik. Euskal Autonomi Erkideagoan, familiek batez beste 2,48 kide dituztela kontuan harturik, gutxi gorabehera 820 barakaldarrek izena eman dute. Urban-Galindon eta San Bizenteko Dorreetan guztira 6.534 biztanle bizi badira, bi auzo horietan bizi diren herritarren %12,54ak izena eman du. Hau da, Barakaldoko biztanleriaren %0,82ak bakarrik parte hartuko du.\nEsperientzia hau ere burutu duen Gallarta Barrutiarekin (5.107 biztanle, Abanto-Zierbana Udalerria) alderatuz gero, honetan parte hartzea handiagoa izan da, %39,68 herritarrek (800 familia inguru) izena eman dute eta.\nHerri honetan egin duten kanpainaren nondik norakoak ez ditugu ezagutzen, baina Barakaldoko Udal Gobernuak eman den desberdintasun hau aztertu beharko lukeela uste dugu, etorkizunean parte hartzeak gora egitea helburua bada behintzat.\n(*)Aurrera jarraitu aurretik, datuak zeharka lortu ditugula aipatu beharra daukagu, momentuz ez baitago estatistika ofizialik eta etorkizun hurbil batean datu hauek behar bezala aztertu eta garrantzitsuena dena argitaratuko dituztenaren inguruko zalantza handiak dauzkagu.\n2. Informazio kanpaina eskasa:\n• Informazioa jasotzeko eta izena emateko epea aldi berean eman dira. Gure ustez, herritarrek izena emateko, honen inguruko informazioa aldez aurretik jasotzea ezinbestekoa da.\n• Informazioa eta izena emateko epea laburra. Herritarrek, 9 eguneko (azaroaren 15etik 23ra) epea eta bi informazio puntu (San Bizenteko Kultur Etxea eta Lasesarreko Udal Polikiroldegia) baino ez dituzte izan.\n• Informazioa zabaltzeko baliabide gutxi. Jendea informazio puntuetara bideratzeko (erakartzeko) udaletxearen web orrialdea, kartelak (etxe atarietan), eta panelak autobus geltoki bakar batzuetan, baino ez dituzte erabili. Zergatik Udal Gobernuak ez ditu eskuragarri dituen bestelako baliabide batzuk erabili? udal bandoak eta asanbladak, triptikoak postontzietan, esate baterako.\n3. Non daude edukiontziak?\nEsperientzia jadanik martxan da baina edukiontziak oraindik ez daude jarrita. Hauek aldez aurretik ez jartzearekin, jendea erakartzeko beste aukera bat galdu dute.\nInformazio hau kontuan harturik, ozen esan dezakegu esperientzia honen helburua ez dela birziklapen tasa handitzea, zaborren kudeaketaren inguruan, egun, beste herri batzuetan ematen ari den eztabaida sakona alde batera uztea baizik. Eta bide batez, zaborren inguruan neurriak hartzen ari direnaren ideia faltsua herritarroi helaraztea.\nBaina, gu, ez gara, gure eskaeretatik desbideratuko, zaborren kudeaketan, beste gai askotan bezala, herritarrok badaukagu zeresana eta iritziak eta ideiak jasotzeko eta eztabaidatzeko biderik onena, behin baino gehiagotan eskatu ditugun udal-kontseiluak dira.\nBeraz, orain arte, gai honen inguruan egindako eskaera guztiak bakar batetan laburbildu daitezke: Udal Gobernuari, eta eskuduntza daukaten beste instituzioei, Hondakinen inguruko Udal-Kontseilua eratzeko eskatzen diegu.\nBarakaldon, 2013ko azaroaren 28an\nSi comparamos estos datos con los obtenidos en el Distrito de Gallarta (5.107 habitantes, municipio de Abanto y Ciérvana), en éste participación ha sido mayor, ha rondado el 40% (en concreto 39,68%), lo que suponen unas 800 familias.


Gripearen aurkako txertoak jartzen hasiko dira Gurea aretoan - Amasa-villabona - Tolosaldeko ataria\nGripearen aurkako txertoak jartzen hasiko dira Gurea aretoan\nTolosaldeko Ataria 2020-10-08 13:45\nAurten, antolaketa arrazoiengatik, txertoa Villabonako Gurea zine aretoan jarriko da 10:15etik 16:30era. Hitzordua eskatu beharko da aurrez, herriko osasun etxera deituta, 943 00 69 70. Urriaren 13an hasiko dira txertaketak.\nGripea oso kutsakorra denez, oso azkar hedatzen da. Pertsona gazte eta osasuntsuei eragiten dienean ez du arazo handiegirik sortzen, eta ohean atseden hartuz eta sendagai egokiekin pasatzen da. Baina, adinekoei edo osasun-arazoak dituztenei eragiten dienean, konplikazio larriak sortu ditzake. Beraz, talde horietako lagunentzat bereziki mesedegarria da txertoa jartzea. Horregatik, Amasa-Villabonako Udalak urriaren 13an hasiko den gripearen aurkako txertaketa-kanpainan parte hartzera gonbidatu ditu herritarrak.\nKanpaina honetan txertatuko diren pertsonak 65 urtetik gorakoak eta arrisku-talde nagusienetakoak dira (BGBK, diabetesa dutenak, gaixotasun kardiobaskularrak dituztenak eta haurdun daudenak). Osasungintzako profesionalak, langile sozio-sanitarioak eta familia-inguruneko zaintzaileak ere txertatuko dira.Txertoa jarri nahi dutenek baina aurreko taldeetako batean ez dauden pertsonek urriaren 31tik aurrera deitu beharko dute anbulatoriora, lehen fasean arestian deskribatutako arrisku taldeei emango baitzaie lehentasuna.\nAzkenik, Amasa-Villabonako Udalak eskerrak eman nahi dizkie herritar guztiei eman duten laguntzagatik eta parte hartzeagatik.


Vitoria-Gasteizko Udalaren web-orria - Zadorra ibaiko parkea - Zadorra ibaiaren ekosistema\nZadorra Vitoria-Gasteizko udalerriko ibairik garrantzitsuena da eta Arabako emaritsuenetako bat. Entzia mendilerroaren inguruetan du iturburua. Uribarri-Ganboako urtegia elikatu ondoren, hiria iparraldetik inguratzen du, eta hegoalderantz doa Ebroraino iritsi arte; 77 kilometroko ibilbidetik 14 udalerrian barna egiten ditu.\nZadorra ibaiak hiriaren zabalkundea mugatu du iparraldetik. Izan ere, hiria ibairantz hazi da, eta ezkerraldeko uholde-zabaldi naturala ia osorik hartu du; horren ondorioz, euriteek uholdeak eragin izan dituzte industrialdeetako eta hiri barruko eremu handietan.\nUr-bazterrak industriek, baratzeek, soroek eta berezko ez diren beste jarduera zenbaitek hartzen badituzte ere, Zadorra ibaiak udalerriko ekosistema aberatsenetako batzuk gordetzen ditu tarte batzuetan. Ibaiak eta ibai-bazterreko basoek balio ekologiko handiko habitatak barne hartzen dituzte, zeinetan interes handiko animalia eta landare espezieak bizi baitira. Horietako batzuk desagertzeko arriskuan dira, esaterako okil txikiaetabelatza. Aipamen berezia merezi du ibaiko biztanle ikusezinenetako batek, bisoi europarrak, galtzeko arrisku larrian baita. Animalia txiki hori beti urari lotua bizi da eta katamotzaren atzetik Europan mehatxatuen dagoen haragijalea dela uste da.\nIngurumen alorreko balore hauek ekarri dute, hain zuzen, Zadorra ibaia -Uribarri-Ganboako urtegitik irten eta bere ahoraino- Batasunaren garrantzizko lekutzat hartzea Europako Natura 2000 sarean.\nUbide eta ur-bazterretako zati hondatuenetan egiten ari diren lehengoratze jarduerak ere ekosistema osoaren ingurumen kalitatea hobetzen laguntzen ari dira.\nCEAren ekipamenduak - Urarteko baratzeak\nEraztun Berdea - Ibilbide berdeak - Zabalgana\nEraztun Berdea - Ibilbide berdeak - Zadorra ibaia, Gamarran\nEraztun Berdea - Ibilbide berdeak - Salburua, Arkautiko urmaela


30 urtetik gorako gazteek lan baldintza hobeak aurkezten dituzte | El Correo\nZurekin30 urtetik gorako gazteek lan baldintza hobeak aurkezten dituzte\n30 urtetik gorako gazteek lan baldintza hobeak aurkezten dituzte\nZahartu ala kontratu mugagabeak eta lanaldi osko kontratazioak handitu egiten dira\nUNAI SARRIUGARTE Viernes, 3 mayo 2019, 22:05\n30 urtetik gora onera egiten dute Euskadiko gazteen lan-baldintzek. Izan ere, zahartu ala kontratu mugagabeak eta lanaldi osoko kontratazioak handitu egiten dira, baita soldatak handiagotu ere. 30 urtetik 34 urtera bitarteko langileen erdiak baino gehiagok kontratu mugagabea dute, (%53,9). Era berean, 30 urtetik beherakoen herenak baino ez du kontratu mugagabea, hau da, (%35,5).\nDatu hauek, Eusko Jaurlaritzako Enpleguko eta Gizarte Politiketako Saileko Gazteen Behatokiak bildu ditu. 30 urtetik 34 urtera bitarteko langileen hiru herenek baino gehiagok lanaldi osoko enplegua dute, (%78,8). 30 urtetik beherako langileriaren %69,4, berriz, lanaldi osoko lana du. Zifra hauek nahiko erlatiboak dira. Izan ere, 16 urtetik 29 urtera bitarteko gizonezkoek lanaldi osoko enplegu gehiago dute 30 urtetik 34 urtera bitarteko emakumezkoekin alderatuz gero.\nBestalde, soldatek gora egiten dute adinean aurrera egin ahala. 30 urtetik 34 urtera bitarteko pertsonek, batez beste, 30 urtetik beherakoek baino 200 euro gehiago irabazten dute hilero, hau da, 1,297 euro garbi inguru hilean. Estatistika hauek Eusko Jaurlaritzako Enplegu eta Gazteriako sailburuorde den Marcos Murok eman ditu.\nMurok nabarmendu duenez: «Oraindik mantendu egiten da gizonezkoen eta emakumezkoen arteko soldata-aldea». Izan ere, bere ustetan arlo horretan lan handia dugu egiteko denok, gizarteak, enpresek eta erakundeek barne.\nHalaber, Enplegu eta Gazteriako sailburuordeak helarazi duenez: «30 urtetik 34 urtera bitarteko emakumeek, batez beste, 1.209 euro kobratzen dituzte hilean, eta adin horretako gizonezkoek, aldiz, 1.383 euro». Estatistika hauek Gazteen Euskal Behatokiak duela aste batzuk plazaratu duen «Gazteak eta Enplegua Euskadin 2017» txostenekoak dira.\nGazteen Euskal Behatokia gazteria zertan den eta zein bide daraman momentu oro eta orokorrean jakiteko balio duen tresna da. Behatoki hau administrazioek gazteria dela-eta egiten dituzten ekintzek zein eragin duten balioesteko erreminta da.\nFERLOSIO Errefuxiatuen aldeko giza kate bat burutuko dute datorren igandean Durangon


FAGOR ARRASATEK EKIPAMENDUAK HORNITU DIZKIE GESTAMP, GONVARRI ETA SEVERSTALEKO LANTEGI BERRIEI ERRUSIAN. - Fagor Arrasate\nFAGOR ARRASATEK EKIPAMENDUAK HORNITU DIZKIE GESTAMP, GONVARRI ETA SEVERSTALEKO LANTEGI BERRIEI ERRUSIAN.\nDuela gutxi Gestamp eta Gonvarrik bi empresa inauguratu zituzten Severstal errusiar erraldoi siderurgikoarekin batera Errusiako Kaluga eskualdean. Bi enpresak eskualde horretako Grábtsevo industrialdean kokatuta daude, Mosku hego mendebaldean. Gestam-Severtal-Kaluga lehenengo konpainia mistoak 124 milioi euroko inbertsioa izan du eta karrozeria piezak estanpatuko ditu zonalde horretan kokatutako sektoreko enpresentzat: Volkswagen, Peugeot-Citroen-Mitsubishi, Renault-Afromos eta Volvo. Bigarrena Severstalek eta Gonvarrik erdibana osatu dute eta Severstalentzako altzairuzko xafla ebaketarako lantegi bat gestionatuko du. Bere urteroko ahalmen produktiboa 170.000 tona laminakoa izango da.\nFagor Arrasate aukeratua izan da bi lantegi berri hauen estanpazio lineak eta ebaketa lineak hornitzeko. Lehendabizi 1600 tonako presiozko transfer prentsa bat 4700 x 2200 mmko tamainako mahaiarekin eta transfer elektroniko bat izango duena guztiz programagarria 1200 mm arteko pausoetan. Halaber, instalazio honek 1500 x 3mmko bobina elikadura linea bat du. Bigarrenez, bi prentsa linea. Bat G1 motakoa 2000 tonako buru prentsarekin eta 4500 x 2400 mmko dimentsioekin, eta jarraian 1000 tonako bost prentsa, guztiak roboten bidezko pieza transferentziarekin prozesu guztiz automatikoarekin. Beste prentsa linea G2 motakoa da, robotizatua ere bai, 630 tonako lau prentsekin. Hirugarrenez, 1850 x 3ko bobinentzako ebaketa linea prentsadun bat edo blanking line, casette aldaketa duen lautzeko makinarekin, start-stop pilatzaile elektromagnetikoarekin, trokel osziladorearekin trapezioak ebakitzeko eta 800 tonako prentsarekin. Azkenik, luzetarako ebaketa linea bat 1850 mmko zabalerako eta 6 mmko lodierako erresistentzia altuko altzairua prozesatzeko. Linea honek zumizteko instalazio osoa du.\nLantegiko inaugirazio bikainera Fagor Arrasateko CEO-a, Balzategi jauna, joan zen


Avenacol - Oloaren bihotzetik zure bihotzera\nGurekin egin nahi duzu hitz?\nHome > Markak > Avenacol\nZiur gogoratzen gaituzula zuenean betidanik geundelako.\nHautatu zein markaz nahi duzun informazioa eta jakin interesatzen zaizun guztia.\nOLOAREN BIHOTZETIK ZEURE BIHOTZERA\nDastatu Avenacol duten gaileta berriak, kolesterola modu % 100 naturalean jaisten laguntzen dute eta. Egokiak dira familia guztiarentzat, baita kolesterol handirik ez dutenentzat ere. Espainiako Fundación Española del Corazón bihotzaren fundazioak onartu ditu.\nDasta itzazu produktu honen bost aldaerak: Rústica, betiko olozko gaileten naturaltasunarekin; Digestive, oloaren zapore gozoa zuntz natural askorekin; Extrafinas, otordu artean edota bazkariarekin batera jateko ezin hobeak, 0% Azúcares, zapore osoa azukrerik gehitu gabe eta Corazones de Avena, kolesterola murrizten duten oloz egindako zereal bakarrak, azukrerik gabe.\nEgunean 3 g betaglukano kontsumitzeak odoleko kolesterol mailak jaisten ditu. Avenacol duten gaileten errazio batek 1 g betaglukano ematen du.\nOdoleko kolesterol maila altuak izatea gaixotasun kardiobaskularrak jasateko dauden arrisku faktore ugarietako bat da.\nGogoratu zein garrantzitsua den elikadura orotarikoa eta orekatua izatea eta bizimodu aktibo eta osasungarria izatea.\nValor energético 1910 kJ / 455 kcal\nValor energético 1814 kJ / 433 kcal\nSaturadas 3,5 g\nValor energético 1742 kJ / 414 kcal\nFibra Alimentaria 9,4 g\nValor energético 1753 kJ / 419 kcal\nAVENACOL CORAZONES DE AVENA\nValor energético 1819 kJ / 434 kcal\nEskubide guztiak erreserbatuta © Adam Foods 2018\nBezeroaren arreta: 900 202 106 (Lunes a Viernes de 9:00 - 15:00)\nBulego zentralak: 900 180 081\nLege oharra Pribatutasun politika Política de cookies Kanal Etikoa


"Gizarteak erabaki behar du egiaz etorkizun hobea nahi duen" | Revista\n“Gizarteak erabaki behar du egiaz etorkizun hobea nahi duen”\nRicardo Díez Hochleitner, Erromako Klubeko Ohorezko Presidentea : "Gizarteak erabaki behar du egiaz etorkizun hobea nahi duen"\nInguruaz nolabaiteko etsipena antzematen da, baina… ba ote dugu lorpenik dagoeneko?\nOzeanoak ere itotzen hasiak dira, hondakinen isurketak direla medio: horra hor, adibidez, Ozeano Barea Japonia inguruan. Itsas bioaniztasuna arrisku bizian dago. Uharte koraldunak, algak etab. amenazopean daude. Egia da ozeano hondoetako buztinek CO2 xurgatzeko sekulako gaitasuna dutela, mundu osoko basoek baino ere handiagoa. Nola igorri, ordea, atmosferako gasak sakon horietaraino? Hondakin solidoen -merkurioa eta antzeko metal astunen eta toxikoak barne- isurketak dira itsasoen kontrako eraso gorrienetako bat: arazo horixe du Mediterraneoak, adibidez. Hondakin guzti-guztiak birziklatzea da denok, nork bere etxean, gauzatu beharreko eginkizuna. Asko dugu oraino ikasi eta egiteko. Gai horiei dagokienez, Erromako Klubarentzat Elisabeth Mann-Borghese-k idatzi duen “Ozeanoen etorkizuna” txostena irakurtzea aholkatuko nuke nik.\nMundu osoan baliabideen erauzpena erdira ekarri behar bada, herrialde industrializatuek hurrengo 30 – 50 urteetan eraginkortasuna areagotu egin beharko dute energia eta lehengai gutxiago erabiltzeko, Nazio Batuen Erakundearen Batzar Nagusiak 1997an onetsi bezala. Zergatik horrenbeste komedia itun hori Europako estatu zenbaitek betetzeko unean, bertako ingurugiroko ministroek 1996an onetsia zutelarik?\nEsatetik izatera, aldea. Nazioarteko aldarrikapen eta konpromiso horiek praktikan jartzen saiatzean ondorioztatzen dituzten ahaleginen eta kostuen dimentsioaz konturatu zirenez, atzera egin zuten ministroek. Horregatik, ene iritzirako behintzat, “demokrazia aurre hartzaile” bataiatu dudanaren sorrera eta garapena sartu beharko dute demokraziek. Hautesleentzat mesedegarri eta desiragarri diren helburu ekonomiko eta sozialak ez ezik, nahi horiek gauzatzeak epe luzera ekar ditzakeen ondorioez informazioa ere eman behar dute alderdi politikoek eta, horrela, etorkizun hobea nahi baldin badu gizarteak nolako prezioa ordaintzeko prest dagoen deliberatu behar du.\nOraingoz, bederen, gasen igorpenen ondorioz atmosferako kutsadurak eragingo duen klima aldaketa da (bereziki, anhidrido karbonikoa). Ozonozko geruzaren lodiera txikitzeak gizakien immunologi sisteman du eragina, egunero-egunero animalia eta landare espezieak desagertzea…


Terapien 25 urteko bilakaera - Elhuyar Aldizkaria\nHasiera » Gai nagusiak » Terapien 25 urteko bilakaera\n2010/12/01 | Lakar Iraizoz, Oihane | Elhuyar Zientziaren Komunikazioa\n1987. urtean onartu zen AZT izeneko botika hiesaren kontrako tratamendu gisa. Berez, 1964an sortu zuten botika, minbiziaren kontra erabiltzeko. Arg.: Jim Minor/NIH Pharmacy.\nSamuel Broder da hiesaren kontrako borrokan lehenengo harria jarri zuen ikertzaileetako bat. Hogeita bost urte horietan hiesaren kontrako botiken ikerketaren ibilbidea azaltzen duen artikulu bat argitaratu zuen, uztailean, Science Translational Medicine aldizkarian. Bere bizipenak eta gizartearen usteak eta sentimenduak tartekatu ditu artikuluan, botikei buruzko xehetasunekin. Izan ere, bera izan zen hiesak jotako lehengo pazienteetako batzuk tratatu zituen espezialistetako bat.\n"Medikuek orain ziur dakite hainbat botika dituztela pazienteei emateko, baina askok ez dute gogoratzen zein zen egoera garai hartan", adierazi du Broaderrek. Gizakientzat patogenoak ziren erretrobirusak existitzen ote ziren ere ez zegoen argi.\nHala ere, "hiesaren atzean erretrobirus bat zegoela ontzat jotzeak ez zuen gauza handirik konpondu: erretrobirologoek, oro har, uste zuten garrantzitsuagoa zela birusaren kontrako txertoa bilatzea terapia antirretrobiralak garatzea baino. Jotzen zen terapia antirretrobiralak alferrikakoak izango zirela, eta atsekabetuta zeuden pazienteak, medikuak eta ikertzaileak".\nUste horrek antirretrobiralei buruzko ikerketak mantsotu bazituen ere, ikertzaile batzuek bide hori jorratzea erabaki zuten. Besteak beste, Broaderrek. Estatu Batuetako Minbiziaren Institutu Nazionalean lanean ari zela, lehen aldiz frogatu ahal izan zuten botika jakin batek hein batean inhibitu egiten zuela GIB birusaren erreplikazioa. Hainbat farmazia-konpainia pribatuk eta zentro akademikok elkarlanean egindako lan baten lehenengo emaitzak izan ziren.\n1985eko ekainaren 28an eman zituzten ezagutzera emaitzak. Ez ziren bi urte pasatu aurkezpen hartatik Estatu Batuetako Elikagaien eta Botiken Administrazioak (FDA) tratamendu gisa onartu zuen arte. Zidovudina edo AZT izena eman zioten botikari. Berez, 1964an sortutako botika bat zen, laborategi batean zokoratuta zutena. Minbiziaren kontrako proba batzuetan erabili zuten, eta, ondoren, baztertu, toxikoa zelako. Hiesa tratatzeko, berriz, handiagoak ziren eragiten zituen onurak kalteak baino.\nEmaitza on horrek adore eman zien ikertzaileei irekitako bide horretan jarraitzeko. Gizarteak ere akuilatu zituen ikertzaileak eta administrazioak gaixotasun haren sendabidea bilatzeko. "Estatu Batuetako gay-taldeak izan ziren, bereziki, presioa egin zutenak, haietan detektatu baitzen lehenik gaixotasuna, eta asko hil baitziren", azaldu du Daniel Zulaikak, Osakidetzako Hies Planaren koordinatzaileak. "Gizartearen presio haren eraginez, izugarri azkartu ziren entsegu klinikoetan eman ohi diren urratsak. Botika batek bizpahiru urtean egiten duen bidea zenbait aste edo hilabetean egiten zuten antirretrobiralek --dio--; horri esker izan ziren arrakastatsuak terapia horiek". 1987an hartu zuen Zulaikak koordinatzaile-lana Hies Planean, eta gaur egun ere horretan jarraitzen du.\nTratamenduen garapen azkarrari probetxua atera zioten, eta, Broderrek idatzi duenez, "1990. urterako nahiko argi genuen zenbait ikertzailek hiesak gaixotasun hilgarri bat izateari utziko ziola eta tratatzeko modukoa izatera iritsi ahal izango zela".\nBaina benetako iraultza 1996an etorri zen. Honela gogoratu du Zulaikak: "Vancouverreko kongresu batean, ikerketa baten emaitzak eman zituzten: 33 kiloko pisua zuten eta hilzorian zeuden paziente batzuk berpiztu egin ziren ikertzen ari ziren tratamendua jasotzean. Normala denez, berehala, urte horretan bertan eta 1997an, ia osasun-sistema guztietan hasi ziren pazienteak terapia hori hartzen. EAEn, adibidez, 2.200 paziente genituen terapia hori hartzen 1997ko bukaerarako".\nBat-bateko aurrerapauso hori bi arrazoirengatik etorri zen: botika-mota berri bat garatu zelako, eta berri hori dagoeneko garatuta zeuden batzuekin konbinatu zutelako. Hala, tratamenduak askoz eraginkorragoak bilakatu ziren.\nBirusaren infekzio-prozesuaren hainbat fasetan eragiten dute botika antirretrobiralek: batzuek (S) birusa zelulan sartzea ekiditen dute; beste batzuek (AT), alderantzizko transkriptasa entzimaren jarduera oztopatzen dute; hirugarren talde batek (I) birusaren RNAtik egindako DNA-kopia zelula ostalariaren genoman integratzea saihesten du, eta, azkeneko antirretrobiral- familiak (P), proteasa entzima galarazten du, ezinezkoa izan dadin proteina funtzionalak sortzea. Arg.: Russell Kightley.\nTerapia konbinatuaren gakoa da birusari infekzio-prozesuaren une batean baino gehiagotan eraso egitea. Infekzioa gertatzeko, birusak, lehenik, zelulan sartzen dira. Ondoren, zelula ostalariaren genoman bere geneak sartzeko prozesuari ekiten dio. Informazioa RNA-kate batean gordeta izaten dutenez, haren kopia bat egiten dute, eta DNA-kate bikoitza bihurtu. Birusaren alderantzizko transkriptasa deritzon entzimaren bidez sortzen da kopia hori.\nKopiatutako DNA-katea zelula ostalariaren genoman txertatzea da hurrengo pausoa, eta, azkenik, zelulak gene horietako informaziotik proteina-kateak sortzen dituenean, ebaki egiten dira proteina funtzionalak ekoizteko. Izan ere, hainbat proteina lotuta sintetizatzen dira geneetatik. Azkeneko bi pauso horiek GIB birusaren beste bi entzimek egiten dituzte, integrasak eta proteasak, hurrenez hurren. Hortik aurrera, birus berrien osagaiak behar bezala elkartu eta zelulatik atera, besterik ez dute egin behar birusek zikloa osatzeko.\nBotika bakoitzak, eginkizun bat\nBotika antirretrobiral bakoitzak infekzio-prozesuko urrats jakin bat etetea du helburu, eta dagoeneko sei botika-familia daude. Garatu ziren lehenengoek, AZTk eta antzekoek, alderantzizko transkriptasa entzimari eragiten diote. Labur esanda, RNA-katea eredu gisa erabilita DNA-katea osatzen joaten da entzima hori, nukleotidoak gehituz. Bada, botika horiek nukleotidoen antzeko egitura dute, eta benetako nukleotidoen ordez sartzen dira DNA-katean. Hala, katea blokeatu eta DNAren sintesia eteten dute. DNA-kateak eratzen dituzten lau nukleotidoen analogoak daude, eta bat baino gehiago nukleotido bakoitzerako.\nBeste familia bateko botiken funtzioa ere alderantzizko transkriptasa etetea da, baina beste modu batera jarduten dute: entzimari lotzen zaizkio, eta desitxuratu egiten dute haren hiru dimentsioko egitura. Horren eraginez, entzima ezin da behar bezala aritu.\nProteasen kontrako botikak garatu zituztenean gertatu zen aipatutako iraultza hiesaren kontrako tratamenduan. Proteina funtzionalak sortu ezinik, ezinezkoa zaie birusei zikloa osatzea. FDAk 1995eko abenduan onartu zuen proteasen kontrako lehenengo botika, Saquinavir delakoa. Harrezkero, eragin bereko beste hainbat botika garatu dituzte, baita inhibitzaile horiei odolean denbora gehiago iraunarazten dieten potentziatzaileak ere.\nOrain dela denbora gutxi (2006tik aurrera) hasi dira agertzen bestelako efektuak dituzten botikak. Bi botika-familiak birusa zelula ostalarian sartzea ekiditeko funtzioa dute, eta beste batek, integrasa entzima erabiltezin bihurtzekoa. Familia horietako botika bana dago merkaturatuta, eta ikerketa asko daude martxan bide horietan aurrera egiteko.\nZulaikaren ustez, "garrantzi handia izan du ikertzeari utzi ez izanak eta ikerketek punta-puntakoak eta dinamikoak izaten jarraitzeak". Hogeita lau botika antirretrobiral daude merkatuan dagoeneko, eta, esan bezala, eragin desberdinetakoak konbinatu ohi dira, birusari gogorrago eraso egiteko.\nIkerketa-zentroek, farmazia-konpainiek edo bestelakoek merkaturatzen dituzten botikek merkaturatu direnerako frogatu dute eraginkorrak direla. Hortik aurrera, botika horiekin lanean aritu diren profesionalek zientzia-elkarteetan, kongresuetan eta horrelakoetan ematen dute izandako esperientzien berri, eta "haietan zehazten da zein den botika-konbinazio onena, kostuari eta eraginkortasunari erreparatuta", azaldu du Zulaikak.\n1987an sortu zenetik, Daniel Zulaika medikua da Osakidetzako Hies Planaren koordinatzailea. Arg.: Daniel Zulaika.\nEsperientzia horietan oinarrituta, gida klinikoak argitaratzen dira. Haietan, gomendatzen da halako botikak konbina daitezkeela, halako eta halako batera ematea saihestu egin behar dela; pazienteen egoera klinikoaren arabera kontuan hartu beharreko oharrak ere ematen dituzte, eta abar. Herrialde bakoitzak bere gidak ditu. Europako gida bat ere badago, eta zientzia-elkarteek beren gidak erabiltzen dituzte...\nEuropako Hiesaren Elkarte Klinikoak (EADS), esate baterako, GIB birusak infektatutako paziente helduak tratatzeko gida bat du ikusgai bere webgunean. Pazienteak tratatzeko hainbat aukera ematen ditu gidak. Oro har, gomendatzen du bi nukleotidoren analogoak erabiltzea alderantzizko transkriptasaren beste inhibitzaile batekin edo potentziatutako proteasaren inhibitzaile batekin batera.\nMota bakoitzeko botika bat baino gehiago dagoenez, hainbat konbinazio posible ematen ditu, eta bakoitza zer kasutan erabili edo saihestu behar den zehazten du. Besteak beste, pazienteen egoera klinikoa hartzen da kontuan, hau da, haurdun dauden, arrisku kardiobaskularra duten, beste gaixotasunen bat garatu duten eta abar.\n"Dena den, esan daiteke gida guztiak baliokideak direla --argitu du Zulaikak--. Gidak baliokideak izanik, herrialde garatu guztiek terapia gutxi-asko berdinak erabiltzen dituztela esango nuke". Osasun-sistemetan botikak txertatzen joateko prozesuan ere ez du desberdintasun handirik nabaritu: "Batzuetan, Estatu Batuak pixka bat aurreratuago egon dira gainerako herrialdeak baino, baina, beste batzuetan, ez".\nAdministrazioetan ere garatuz joan da hiesaren kontrako borroka. Garapen horren adierazgarri "tratamendu antirretrobiraletan egiten den gastua" aipatu du Zulaikak: 1997. urtean, 9 milioi euro inbertitu ziren EAEn, eta, 2009an, berriz, 36,9 milioi. Diru-kopuru hori osasun-sailaren gastu osoaren % 1 da. "Ikaragarria da --dio Zulaikak--. Kontuan izan osasun-sailak EAEko aurrekontu orokorren heren bat gastatzen duela. Bada, diru hori guztia 4.600 pazientetan inbertitzen da".\nPaziente bakoitzeko urtean gastatzen dena bikoiztu egin da ia denbora-tarte horretan: 4.100 eurotik 8.015 eurora pasatu da. "Gero eta paziente gehiago daude, eta tratamenduak gero eta garestiagoak dira. Eraginkorragoak diren heinean, garestiagoak dira".\nGastu horrek pazienteen biziraupena eta bizi-kalitatea hobetu egin ditu, orain dela 25 urte imajinatu ere ezin zen neurrian. Kontuan izan "hasieran uste orokorra zela tratamenduek ezer gutxirako balioko zutela", dio Zulaikak. Bada, horiei esker, orain gaixotasun kroniko bat da hiesa. Egia da ez dela lortu birusa infektatutako gorputzetik desagerraraztea. Baina birus-kantitateari kontrolpean eutsita, gaixoen immunitate-sistema ez da apaltzen, eta, hala, ez dira agertzen bestelako gaixotasunak, azkenean gaixoen heriotza eragiten zutenak.\nTxertorik ezean, prebentzioa onena\nHiesa lehen aldiz deskribatu zenetik ari dira ikertzaileak GIB birusaren kontrako txertoa sortu nahian. Lortuko balute, eta seronegatiboek hartuko balute, birusari ezinezkoa izango litzaioke infekzioa garatzera iristea, gure immunitate-sistemak horren kontra egingo bailuke.\nAlabaina, 25 urte baino gehiago daramate txertoa garatzeko ahaleginean, eta oraindik ez dute lortu. Dena den, beste hainbat gaixotasun infekziosotan ez bezala, badago txertoaren funtzio bera izan dezakeen babes-mekanismo bat: prebentzioa. Alegia, sexu-harreman seguruak izatea, eta injekzio bidezko drogak hartzean xiringarik ez partekatzea.\nHau adierazi zuen Daniel Zulaika Osakidetzako Hies Planaren koordinatzaileak Diario M dico.com webguneak antolatutako topaketa digital batean prebentzioari buruz galdetu ziotenean: "1990eko hamarkada sexu seguruaren hamarkada izan zen, gizarteak ikusten baitzuen hiesak milioika lagun akabatzen zituela prebentzio-neurririk hartzen ez zutelako. Heriotza izan zen aldaketaren motorra. Orain, ordea, hiesa gaixotasun kroniko bat da, eta, nire ustez, horrek eragin du beldurra desagertzea eta sexu segurua aintzat ez hartzea. Osasunaren alorrean erabili ohi den esaldi batek dioen bezala, 'tratamenduan ematen den aurrerapauso bakoitzeko bi pauso ematen dira atzera prebentzioan'. Espero ez genuen ondorio bat izan da".\nGIBaren infekzioak, bere bidetik\nGero eta paziente gehiago ari da terapia antirretrobiralak hartzen. Albiste ontzat har daiteke hori, adierazten baitu pazienteek gero eta denbora gehiago irauten dutela bizirik. Tratamendu antirretrobiralek, ordea, ez dute eragotzi, ezin baitute, GIB birusak urtero populazioaren zati berri bat infektatzea. Hori da gero eta paziente gehiago egotearen irakurketa negatiboa.\nEuskal Herrian, desberdinak dira, autonomia-erkidegoa edo eskualdea zein den, 2003. urtetik hona kutsatutakoen tasak. Tasa handienak EAEn izan dira: ehun mila biztanleko 6,9 eta 9,4 herritar kutsatu dira, urtero, 2003-2008 urte-tartean, Karlos III.a Institutuak jakinarazi duenez. Nafarroan, berriz, ehun mila biztanleko 4,7 eta 6,4 artekoak izan dira tasak urte-tarte horretan (iturri beretik hartutako informazioa), eta, Akitanian, 5,2 eta 6,9 artekoak (iturria: InVS, Orsa). Kutsatu-kopurua ematearren, 2008. urtean EAEn 199 lagun kutsatu ziren, eta Nafarroan, 29. Akitanian, berriz, 164 kutsatu ziren 2007an (hori da daturik berriena).\nUrtero kutsatzen direnen kopuruak, dena den, askoz handiagoak izan ziren orain dela urte batzuk. Nafarroan, esate baterako, ehun mila biztanleko 32,3 kutsatukoa izatera iritsi zen kutsatze-tasa 1987. urtean. Orduan ez zen ia ezer ezagutzen GIB birusari, hiesari eta kutsatzeko bideei buruz.\n(Iturria: Espainiako Epidemiologia Zentro Nazionala, Eusko Jaurlaritzako Osasun eta Kontsumo Saila Eta InVS-Explotation: Orsa.)\nKutsatzeko bideei dagokienez, drogazaleen eta gizonezko homosexualen artean kutsatzen zen gaixotasuntzat jotzen zen hiesa hasierako urte haietan. Izan ere, populazio-talde horietan behatzen zen kutsatu gehien. Gaur egun, ordea, guztiz bestelakoa da egoera. Erregistratuta dauden kutsatze-kasuen erdia baino gehiago sexu-harreman heterosexualen bidez gertatzen dira, eta, injekzio bidezko drogen bidezko infekzioak ez dira % 15era iristen, kasurik gehienetan.\nDesberdinak dira, dena den, gizonetan eta emakumeetan erregistratzen diren infekzio-bideak eta proportzioak. Sexu-harreman homosexualek eragindako infekzioak, esaterako, gizonetan bakarrik gertatzen direla jotzen da. Hala, Euskal Herri osoan urtero infektatzen direnen % 75-85 sexu bidez infektatzen direla esan badaiteke ere, gizonetan ehuneko horren erdia, gutxi gorabehera, harreman heterosexualei egozten diete, eta, beste erdia, homosexualei. Emakumeetan, berriz, sexu bidezko transmisio guztia harreman heterosexualen bidez gertatzen dela diote estatistikek.\nBestalde, droga injektagarrien bidez kutsatzen direnen proportzioak desberdinak dira Ipar eta Hego Euskal Herrian. Akitanian, pertsona gehiago kutsatzen dira bide horretatik, eta gizonak baino ugariagoak dira emakumeak (% 15,9 eta % 20,8, hurrenez hurren). Hego Euskal Herrian, aldiz, ez dira proportzio horietara iristen, eta gehiago dira droga injektagarrien eraginez kutsatzen diren gizonezkoak (% 11-12 inguru) emakumezkoak baino (% 3,5-6).